Kun.uz'нинг «Хориждаги ўзбеклар» рукнида бу гал АҚШда малака ошириб қайтган Сабоҳат Тошпўлатованинг таассуротлари билан танишамиз. У Америкадаги таълим, талабалар учун имкониятлар, менталитет ва АҚШдаги ўзбеклар турмуши ҳақида ҳикоя қилади.\nСабоҳат Тошпўлатова Жиззах вилоятида туғилган. Жиззах давлат педагогика институти бакалавриати, Ўзбекистон Миллий университети магистратурасида ўқиган. Ҳозирда Жиззах политехника институтида ўқитувчи бўлиб фаолият юритмоқда.\nУ 2020 йил январь-май ойларида АҚШнинг Арканзас штатида малака ошириб қайтди.\n– Америкада FEP (Faculty Enrichment Program) номли грант орқали малака ошириб қайтдим. Бу дастур Ўзбекистон ОТМлари ўқитувчиларини АҚШнинг етакчи университетларига 4 ой муддатга малака ошириш учун юборади.\nFEP гранти Америка Халқаро таълим кенгаши (American Councils for International Education) томонидан ташкил этилган.\nМен Арканзас университетининг Биология факультетида малака ошириб қайтдим. Университетни ўзим мустақил тарзда танламаганман. Бу менинг мутахассислигим ва амалга оширишим керак бўлган академик лойиҳамга мос тарзда Америка кенгаши томонидан танланди.\n– АҚШ тасаввуримдагидан кўра бошқачароқ экан. Ташрифнинг дастлабки икки кунида пойтахт Вашингтонда бўлдик. У ерда унчалик ҳам баланд бўлмаган, аммо кўп йиллик тарих ва ўзига хос қурилиш архитектурасига эга биноларни кўрдим. Шаҳар кўчалари тоза, аммо бир нечта замонавий бинолар остида уйсиз кишилар жуда кўп эди.\nАрканзас эса пойтахтдан мутлақо фарқ қилади. Бу ерда бир ёки икки қаватли уйлар, магнолия, эвкалипт дарахтлари жуда кўп эди. Хушманзара табиат, ажойиб ҳаво одамни ҳайратга солади. Арканзас – табиат ва шаҳарчалар уйғунлигидан иборат гўзал жой.\nАммо бир нарса эътиборимни тортди. Кўчаларда кўплаб маиший чиқиндиларни кўрасиз. Одамларда экологик маданият етишмаслигининг гувоҳи бўлдим. Чиқинди учун махсус, алоҳида идишлар бўлса ҳам, аҳоли орасида чиқиндини саралаб ташлаш маданияти йўқлиги сезилди. Шундай чиройли жойларнинг маиший чиқиндилар билан кўримсиз ҳолга келтирилиши одамнинг таъбини хира қилади.\nШтат ҳавоси жуда тоза: машиналар қатнови кам, аҳоли велосипед, ғилдиракли, моторсиз юрувчи воситалардан кўп фойдаланади. Америкаликларда машина сотиб олишга бўлган қизиқиш биздагичалик юқори эмас.\nАҳоли ортиқча вазндан азият чекади. Бироқ одамлар жуда дўстона. Транспортда, кўчада, жамоат жойлари, дўконларда сизни танишмаса-да, шунчаки самимий жилмайиб қўйишни канда қилишмайди.\nМашиналар кам, шу туфайли автобуслар қатнови яхши йўлга қўйилган. Бу ерда кўпчилик одамларнинг фикри шундай: ривожланган давлатнинг энг асосий белгиси – жамоат транспортидан барча фойдалана олишида кўринади. Шаҳарда машинанинг кўплиги ривожланиш белгиси сифатида қаралмайди. Улар бундай давлат сифатида Японияни тилга олишади.\nАҚШда йўловчи поездлари деярли йўқ. Улар штатлар орасида фақат юк ташийди. Ҳукумат темир йўлга қараганда автомобиллар учун инфратузилмани ривожлантиришни маъқул кўради. Автомобиль йўллари сифати ва ҳолати аъло даражада.\nАрканзас университети ҳақида\nАрканзас университетининг энг тарихий биноси. 1873-1875 йиллар оралиғида қурилган.\n– Мен малака оширган Арканзас университети нафақат АҚШ, балки дунёнинг илғор олийгоҳлари сирасига киради. Университет жуда катта олийгоҳ бўлиб, унда 27 минг нафар, шундан 1,5 минг нафарга яқин хорижлик талаба таълим олади.\nТалабалар учун барча шароитлар бор. Улар учун махсус ётоқхоналар шу даражада кўпки, campus'ни бутун бошли шаҳарча деса бўлади.\nЁтоқхона ва университет орасида талабалар ва шаҳар аҳолиси учун бепул автобуслар йўлга қўйилган.\nУниверситетда талабалар таълим олишлари учун яратилган шароитларни кўриб, ҳайратга тушдим: 400 нафар талаба учун мўлжалланган гигант аудиториялар маърузалар учун энг замонавий технологиялар билан таъминланган, ўқитувчи микрофон орқали маъруза ўқийди.\nЛаборатория хоналарида ҳам энг сўнгги жиҳозлар. Ҳар бир хонада десктоп ёки лэптоп, планшетлар бор. Кутубхонаси жуда бой бўлиб, талаба исталган китобни қидирув тизими ёрдамида топиши ва истаса 20-30 китобни ўзи билан олиб кетиши мумкин.\nКутубхоначиларнинг муомаласи жуда ажойиб, атрофингизда парвона бўлиб, истаган маълумотингиз: у хоҳ китоб, хоҳ электрон кўринишдаги мақола бўлсин, уни топиб, ҳатто университет рамзи туширилган бепул полиэтилен пакетларга солиб беришади.\nАҚШга грант доирасида келганимиз учун бизга ишлашга рухсат берилмади. Лойиҳадан мақсад – фақат кузатиш, ўрганиш, таққослаш, ўзлаштириш, ўзимизнинг таълим тизимига қўлдан келганча янгилик олиб кетишдир.\nАҚШдаги ўқитувчиларнинг маоши талабаларининг ўзлаштириш кўрсаткичлари ва ўқитувчининг ўз устида ишлаши (масалан, илмий даража олиши) билан белгиланади. 10 минг доллар ва ундан юқори маош оладиган ўқитувчилар ҳам бор.\nИмтиҳон топширишда инсон омили иштирок этмайди\n– Талаба биздаги сингари бир семестрда 10-12талаб фанни ёпмайди. 2 ёки 3та, максимал равишда 4та мутахассислик ва бошқа фанларни ўз ихтиёрлари билан танлаб, имтиҳон топширишади. Агар илк имтиҳонлардан ўта олмаса, пул тўлаб, имтиҳонни қайтадан топширади. Шунинг учун ҳам талабаларнинг имтиҳондан ўтишга ҳаракати юқори.\nИмтиҳон топширишда инсон омили иштирок этмайди. Бу эса ўз-ўзидан коррупция ва таниш-билишчиликка имкон бермайди. Таълим Blackboard тизимида олиб борилади. Мазкур платформа анча мукаммал ва замонавий бўлиб, барча маълумотларни сақлайди. Уни ўқитувчи ва талабанинг ўзаро мулоқот ойнаси десак ҳам бўлади. Тизимда ўтилиши керак бўлган мавзу, слайд, видеодарс, қўшимча маълумот, баҳс олиб бориш дарчаси, электрон китоблар мавжуд.\nBlackboard орқали онлайн ўқиш имконияти ҳам бор. Унга топшириқлар ҳам жойлаштирилган. Имтиҳонлар ҳам шу тизим орқали олинади.\nЎқитувчи имкон даражасида ўз талабаларига оптимал таълим беришга ҳаракат қилади, чунки талабалар имтиҳондан ўта олишмаса, бу ўқитувчининг кўрсаткичига таъсир қилади. Яъни ўқитувчининг келажакда олий таълимда дарс бера олиш, олмаслиги талабаларининг ўзлаштириш кўрсаткичлари ва улардан олинган сўровномалар натижасига асосланади. Шунинг учун ҳам ўқитувчи ўз талабаларини максимал даражада қўллаб-қувватлайди.\nАрканзас университетида қоғозбозлик йўқ. Бизнинг ОТМлардаги ўқитувчилар эса анчагина вақтини ҳужжат тайёрлаш учун сарфлайди, ҳатто айрим ҳолларда талабага дарс бериш иккинчи даражага тушиб қолади. Ўзим ҳам асосий иш вақтимда дарс беришдан ташқари ўқув ҳужжатларини тайёрлаш ва тасдиқлатиш билан овора бўлиб, ўз устимда ишлаш ва янгиликларни ўрганишга вақт топа олмас эдим.\nИшончим комилки, биз тайёрлайдиган ҳужжатларнинг кўпчилиги талабаларнинг билим олишини яхшилашга кўмак бермайди, аксинча таъсир этади.\nАрканзас университетида ўзбекистонлик талабаларни учратмадим. Бироқ бизнинг талабалар учун ушбу университетга ўқишга кириш қийинчилик туғдиради, деб ўйламайман. Чунки IELTS'дан 6,5 балл тўплаб, кўплаб грантларни ютиб олишлари, бу ерга кириб, бакалавриат, магистратура, ва докторантурада таълим олишлари мумкин. Стипендия ҳам ойига 1000 доллар бўлиб, асосий харажатлар учун етади. Озиқ-овқат ҳам қиммат эмас.\nБу ерлик талабаларни дарсларда бизнинг талабалар каби фаол деб бўлмайди. Ҳар ҳолда, мен кузатувларим натижасида шундай хулосага келдим. Фикр билдириш ва ўқитувчи ўртага ташлаган саволларга жавоб бериш борасида америкалик ёшлар анча пассив. Ўзбекистонлик талабалар уйга берилган топшириқларни тўлиқ бажаришмаса-да, дарсларда жуда фаол эканликлари сездим. Таққослаганда тушундимки, бизнинг талабаларда шижоат анча кучли экан.\n– Штатлардаги барча озиқ-овқат дўконларида табиий (органик) ва табиий бўлмаган маҳсулотлар сотилади. Органик маҳсулотлар бирмунча қиммат туради. Кўпчилик маҳсулотлар таркибида сода ва шакар миқдори кўплиги туфайли аҳоли семизликдан азият чекади.\nНью-Йоркда дунёнинг жуда кўп давлатларидан келган аҳоли улуши анча юқори. Буни кўриб, америкаликлар асосан бошқа штатларда яшашса керак, деб ўйладим. У ерда кўплаб ҳамюртларимизни учратдим. Асосан Бруклинда. Кўпчилиги грин карта орқали келишган. Уларникида меҳмон бўлиб, ҳаёт тарзлари билан қизиқдим.\nМасалан, такси ҳайдовчиси бўлиб ишлайдиган ўзбеклар эрта саҳар соат 4-5дан ярим тунгача ишлаб, чарчаган ҳолда уйга қайтишларига гувоҳ бўлдим. Гул сотувчи ватандошимиз эса тонг соат 6да дўконида бўлиб, тунги 10да уйига қайтади.\nУй учун тўловлар жуда қиммат. Масалан, ватандошларимиз ойига ўртача 2000–3000 доллар топишади. Уй учун тўловлар эса ўртача 1500-2000 долларни ташкил қилади. Машиналар ҳам жуда қиммат, асосан кредитга олишади. Яшаш жойи, коммунал хизматлар учун ойлик тўловлар ватандошларимизни тинмай ишлашга мажбур қилади. Мен меҳмонда бўлган юртдошларимизнинг хонадонлари ҳам кичик бўлиб, унчалик ҳам қулай эмас.\nАмерикадаги ватандошларимизнинг фикрига кўра, у ерда фарзандларнинг таълим олишлари учун шароитлар яхшироқ бўлса-да, АҚШда яшаш болалар тарбиясига унчалик тўғри келмас экан. Фарзандлар балоғатга етгач, ўз оиласидан алоҳидаланади. Бу эса бизнинг менталитетга тўғри келмайди. Уларнинг айтишича, болалар ўз юртида, яъни бобо-буви, маҳалла-кўй, қўни-қўшни, қариндошлар меҳри билан улғайгани яхши.\nАҚШда тиббиёт хизмати жуда қиммат. Кўпчилик ватандошларимиз Ўзбекистонга бориб, даволаниб қайтишларини айтишди. Масалан, АҚШда тишни даволатиш учун сарфланадиган пулга Ҳиндистонда юрак клапанини алмаштириш мумкин экан. Тиббий хизматларда суғуртадан кенг фойдаланилади.\nЭътиборимни тортган жиҳат – АҚШда ота-оналар фарзандларини чиниқтиришлари бўлди. Озиқ-овқат дўконларидан бир неча килограмм муз сотиб олишади. Қиш мавсумида ҳам совуқ сувга муз солиб, ичишади. Болаликдан юпқа кийинтириш ва совуқда сайр қилишга ўргатишади. Балки шунинг учундир, грипп ва нафас йўллари билан боғлиқ шамоллаш нисбатан ҳолатлари кам.\nСтажировка ўтаганим мавзусига қайтиб хулоса қилсам, сафарим давомида АҚШ таълим тизимининг илғорлиги ва мукаммалликка интилиши – ушбу давлатнинг ривожланишига асос бўлганини тушундим ва таълим сифатига жуда ҳавас қилдим. Биз ҳам таълимда тезроқ шу даражага етамиз, деб умид қиламан.


Китоб дўконлари ва интернет дўконлардан ёшлар энг кўп харид қилаётган китоблар қайсилар? Қуйидаги кичик тадқиқот энг бозори чаққон китоблар ва уларнинг қисқача мазмуни ҳақида.\nAsaxiy.uz’да нима гаплар?\nAsaxiy.uz интернет дўконида ёшлар орасида сўнгги 2-3 ой ичида ва йил давомида ҳам Жавлон Жовлиевнинг «Қўрқма» романи китобхонлар орасида энг оммабоп асар, деб топилган. Бу асарнинг оммабоп ва халқчил бўлиши сабаби таълим ва ижтимоий муаммолар кўтарилгани, айниқса, талабалар ҳақида ёзилгани учун десак муболаға бўлмайди.\nРоман воқеаларини қисқача сўзлар билан ифода этиб бўлмайди. Сизни ўтмиш ва келажак куйига асир қилади, ўйлатади, йиғлатади ва аччиқ-аччиқ кулдиради. Ўтган аср бошида Германияда ўқиган талабалар, уларнинг маслаги ва фожиали қисмати бугунги ёшлар мақсади билан бир тарозида тортилади.\nҲалис Карабенлининг «Баъзилар олисдан севарлар» асари ҳам китобхонлар томонидан энг кўп ўқилган китоб ҳисобланади. У «Самога боқ, дуо қил, ҳаётни сев, қўшиқ куйла, ёмғирда сайр қил, баҳорни сев, улғайма, жилмай, табассум қил, чунки шу туришда гўзалсан» деган мисралар билан бошланади. Шуниси билан китобхонлар эътиборини тортган десак адашмаймиз.\niBook.uz’да Амина Шенликўғлининг асарлари энг кўп сотилди\niBook.uz интернет тармоғи орқали китобхонлар томонидан асарлари энг кўп ўқилаётган муаллифлар рўйхатида Амина Шенликўғлининг китоблари биринчи ўринда турибди.\nБу адибнинг қайси асарини ўқиманг, ҳаммасида инсонни камолотга чорлайдиган, эътиқодни мустаҳкамлайдиган панд-насиҳатларни учратамиз.\nАйниқса, «Мария» асарини ҳеч бир муболағасиз эътиқод улуғланган буюк обида дейиш мумкин. Ушбу асарни адиб ҳаётий воқеа асосида ёзган. Асар воқеалари Германия ва Туркияда бўлиб ўтган. Унинг асосий қаҳрамони насроний қиз Мария асар бошида ирқчи, ҳатто миллатчи шахс сифатида кўзга ташланади. Лекин вақт ўтиши билан у бошқа ирқ ва миллат вакиллари ҳам ўзлари каби инсон эканлигини англаб етади.\n«Имомнинг манекен қизи» ҳам Амина Шенликўғли қаламига мансуб бўлиб, аёлларнинг жамиятда ўз ўрнини топишда ҳамда маънавий қолоқ бўлиб қолмаслигида илмли бўлишнинг аҳамиятини яққол кўрсатиб берувчи асар ҳисобланади.\nАкром Маликнинг «Ҳалқа» қиссаси ҳам китобхонлар томонидан энг кўп ўқилган асар ҳисобланиб, унда бутун дунёдаги мусулмонлар учун оғриқли гаплар, воқеалар ва нуқсонлар ҳеч бир кўнгли очиқ мусулмоннинг дилини оғритмасдан қўймайди.\nБу асарларни, асосан, 17 ёшдан 30 ёшгача бўлган китобхонлар харид қилишган. Уларнинг асосий қисмини Фарғона, Самарқанд, Наманган ва Сурхондарё ҳудудидаги китобхонлар ташкил этади.\nBook.uz’нинг харидоргир китоблари\nBook.uz китоб дўконидан олинган маълумотларга кўра, ёз ойлари ва ўтган сентябр-октябр ойлари давомида энг яхши ва кўп сотилган китоблар қуйидагилар:\nЗарифа Саидносирова — «Ойбегим менинг» номли китоби нафақат биографик асар, балки тарбиявий аҳамияти катта бўлган, жонли ва ёрқин тасвирларга эга чиройли муҳаббат қиссасидир.\nКитобни ўқиган ҳар бир ўқувчи қалбида Ойбекдек улуғ адиб ва улуғ инсонга нисбатан ҳурмат ва муҳаббат туйғулари пайдо бўлади. Китобда, Ойбекдан ташқари, яна бир асосий қаҳрамон бор. Бу бутун ҳаётини Ойбекка бағишлаган, унинг машаққатли қисматини енгиллаштиришга интилган, унга муносиб ёр бўлган Зарифа опанинг ўзидир. Бу Ойбекнинг шахсий ҳаётигина эмас, балки бир-бирига муносиб икки улуғ сиймонинг севги ва вафо достони ҳисобланади.\nБу асарни 18–40 ёш оралиғидаги аудитория кўпроқ сотиб олган. Асарнинг ўзини 6 мингдан ортиқ киши харид қилган.\nМурот Тўсун — «Олим етиштирган оналар». Бу китобда улуғ зотларнинг оналари фарзанд тарбиясида қандай йўл тутгани, қанчалар азоб-уқубат тортгани ҳақида ҳикоя қилинади. Шундай экан, ҳар бир она ҳақида ўқиб, алоҳида ўгит оламиз. Бу асарни 19-38 ёш оралиғидаги аудитория вакиллари кўпроқ сотиб олишган.\nМалала Юсуфзай — «Мен Малаламан». Ушбу китоб аёл-қизларнинг ҳақ-ҳуқуқлари учун курашишда юзага келган қийинчиликлар тасвирланган, қизларнинг мактабга боришини қўллаб-қувватлаши ортидан ўзи дуч келган тазйиқ-у таҳдидлар ҳақидаги автобиографик қиссадир. Бу асарга 21-42 ёш оралиғидаги аудитория кўпроқ қизиқиш билдирган.\nБу китоблар 2 минг нусха атрофида дўкондан ва онлайн тарзда харид қилинган.\n«Академнашр»нинг энг кўп сотилган китоблари\n«Академнашр» орқали китобхонлар томонидан асарлари энг кўп ўқилаётган муаллифлар рўйхатида Анвар Нарзуллаев юқори ўринда турибди. Унинг «Пайтонда дастурлаш асослари» китоби дастурлаш асосларига оид ўзбек тилидаги илк энг мукаммал қўлланмалардан бири ҳисобланади.\nКитобнинг ҳар бир бўлими учун махсус видеодарслар ёзилган бўлиб, уларга китобда кўрсатилган QR-код орқали ўтиш мумкин. Дарслар бўйича амалий машғулотлар ва уларнинг жавоблари Github платформасига юкланган. Қўлланма Пайтон дастурлаш тили асосида ёзилганига қарамай, дастурлашга илк қадам қўяётган барча ихлосмандларга тавсия этилган.\nБу дўкон орқали энг кўп сотилган китоблардан яна бири Рахшона Аҳмедованинг «Соябон остида» номли ҳикоя ва қиссалар китобидир. Унда адибанинг жаҳонгашталиги, кўп юртлар ва одамларни ўргангани, кузатгани билинади. Япон, корейс, хитой халқларининг характери, дунёқараши ва ҳаётга муносабатини ўша заминда кўриб, ҳис этиб, юрагидан ўтказиб, кейин ёзгани бир неча ҳикояларида яққол сезилади.\nЗоҳидбек Турдиалиев — «Супер математика». Ушбу китоб математиканинг долзарб масалаларига бағишланган. Турли мураккабликдаги масала ва мисолларни ечиш йўллари берилиши ўқувчига қулайлик туғдиради. Китоб олий ўқув юртларига тайёргарлик кўраётган абитуриентлар, ўқувчи ёшлар ва уларнинг устозларига мўлжалланган.\nНоила Искандарова тайёрлади.\nКутубхоналар – ёппасига ёпилган илм масканлари\nЯнги нашриётнинг илк туҳфаси — Эрих Мария Ремаркнинг «Қора ҳайкал» романи китобхонларга тақдим этилди\n«Алламжонов айбдор» — Комил Алламжоновнинг шов-шув кўтарган китоби нашрдан чиқди


Дастлабки 10 кун: Ўзбекистонда коронавирусдан касалланишлар сони қандай ўзгармоқда (инфографика)\nДастлабки 10 кун: Ўзбекистонда коронавирусдан касалланишлар...\n24.03.2020 15:08 0 2807\nКоронавирус касаллиги (COVID-19) Жаҳон соғлиқни сақлаш ташкилоти томонидан пандемия сифатида расман тан олинган 11 март кунидан сўнг тўрт кун ўтиб, 15 март куни Ўзбекистонда ҳам биринчи марта аниқланди.\nЖонс Ҳопкинс университетининг сўнгги маълумотларига кўра, жаҳоннинг касаллик аниқланган 168 мамлакати ва ҳудудлари орасида вирусни юқтиришлар сони (49 нафар) бўйича Ўзбекистон 100-ўринда турибди.\nБугун, 24 март — Ўзбекистонга коронавирус кириб келганига роппа-роса 10 кун бўлди. Тафсилотлар ҳар куни сайтимизда маълум қилиниб бориляпти, бевосита юқоридаги инфографикадаги рақамларга эътибор қаратадиган бўлсак, 16 март (7 нафар), 18 (7 нафар), 20 (10 нафар) ва 21 март кунлари (8 нафар) коронавирусни юқтириш бўйича энг кўп ҳолатлар аниқланган.\nЎзбекистон ССВ матбуот хизматига кўра, коронавирусга чалинган 49 нафар беморнинг 19 нафари эркак, 30 нафари хотин-қиз, шулардан 4 нафари вояга етмаганлар — болалар. Ёш жиҳатдан қарайдиган бўлсак, 0-9 ёшгача — 4 нафар, 10-19 ёшгача — 1 нафар, 20-40 ёшгача — 27 нафар, 40-50 ёшгача — 7 нафар ҳамда 50-59 ёшгача — 4 нафар, 60-70 ёшгача бўлган эса 6 нафарни ташкил этмоқда.\nБугун бўлиб ўтган брифингда Санитария-эпидемиологик осойишталик агентлиги директори, Бош санитария врачи Баҳром Алматов Ўзбекистонда коронавирус қандай тарқалгани ҳақидаги тафсилотларни ошкор қилганди.\nБрифингда хушхабар ҳам маълум қилинди: Ўзбекистонда коронавирусга чалинган беморларнинг 5 нафарида касаллик белгилари йўқолган, 14 кундан сўнг уларга уйларига жавоб берилади!


Рамзон Қодиров Ливияда озод этилган матроснинг Грознийга етиб келганини маълум қилди\n07:43 / 13.10.2015\nЛивияда қўлга олинган “Механик Чеботарев” танкеридан озод қилинган россиялик матрос Павел Магатин Чеченистон пойтахти Грознийга етиб келди. Бу ҳақда Чеченистон президенти Рамзон Қодиров маълум қилди.\n“Павел Магатин Грознийга етказилди. У ўзини яхши ҳис қилмоқда. Бирор-бир тиббий ёрдамга эҳтиёж сезмаяпти. 13 октябрь, сешанба куни Павел Астраханда бўлади”, деб ёзди Қодиров инстаграмдаги саҳифасида.\nАввалроқ Магатин Чеченистон ҳукумати кўмагида озод қилингани маълум бўлганди. Хабарда, шунингдек, танкерда ошпаз бўлиб ишлаган Ключникова исмли аёл ҳам озод этилгани маълум қилинди.\n“Ливия ҳукумати билан музокаралар ўтказиш учун мен томондан Триполига Чеченистон раҳбари маслаҳатчиси, Россия Давлат думаси депутати Адам Делимханов юборилди. У Ливиянинг янги умумий конгресси раиси (президент) Нури Абусамоний билан учрашди ва менинг номамни етказди”, деб музокаралар тафсилотларини изоҳлаб берди Қодиров ва яқин орада танкер экипажининг қолган аъзолари ҳам озод этилишига умид билдирди.\nҚодиров ушбу муносабат билан Ливия бош вазири Халифа ал-Ҳавволга ўз миннатдорчилигини билдирди.\nМаълумот учун, танкер сентябрь ойи ўрталарида нефть контрабандасида айбланиб Ливия портида қўлга олинганди. Кема оператори экипаж ноқонуний ҳибсга олингани ва ҳеч қандай “ҳуфиёна” ташишлар билан шуғулланмаганини таъкидламоқда.


Лукашенко якуний қарорини эълон қилди | EFFECT.UZ\nЛукашенко якуний қарорини эълон қилди\n. 20:50 | 16.09.2020\nБелоруссия Президенти Александр Лукашенко янги президент сайловларини ўтказиш масаласи ниҳоят ҳал қилди. Бу ҳақда у мамлакат сиёсий фаоллари билан учрашувда айтиб ўтди, деб хабар беради БелТА.\n“Биз сайловларни ўтказдик, натижа эълон қилинди. Балки жамиятни безовта қилишни бас қилармиз? Кейинги президент сайловлари Конституцияга мувофиқ ўтказилади. Биз бир тўхтамга келгандан кейин қарор қабул қиламиз”, – деди Лукашенко.\nЛукашенко мамлакат сиёсий элитаси олдига мамлакатнинг янги Конституцияси лойиҳасини ишлаб чиқиш билан боғлиқ яна бир савол қўйди. Президент республика раҳбарияти энди давлат тузуми қандай ўзгариши тўғрисида умумий фикрни шакллантириши кераклигини таъкидлади.\nTeglar:Aleksandr Lukashenko, Белоруссия\nЎзбекистон Корея билан ҳамкорликда онкология тиббиёт маркази қуради\nЭртадан Ўзбекистонда ҳаво ўзгаради


“TROLL.UZ”ГА РАДДИЯ - OLIY TA’LIMNI RIVOJLANTIRISH TADQIQOTLARI VA ILG‘OR TEXNOLOGIYALARNI TATBIQ ETISH MARKAZI | ОЛИЙ ТАЪЛИМНИ РИВОЖЛАНТИРИШ ТАДҚИҚОТЛАРИ ВА ИЛҒОР ТЕХНОЛОГИЯЛАРНИ ТАТБИҚ ЭТИШ МАРКАЗИ\n26 апрел, 09:52 E'lonlar\nTROLL.UZ” сайтига раддия ёзишга тўғри келиб қолди. Бу сайт ходимлари аввалига камчилик ва нуқсонларимизни ўзимизга кўрсатиб, анчагина яхши ишларни амалга ошира бошлаган эдилар. Аммо кейинги пайтда бу электрон ахборот воситаси устидан ҳуқуқни ҳимоя қилиш ташкилотларига даъво аризалари билан мурожаат қилишга тўғри келиб қолди.\nМисол учун Самарқанд давлат чет тиллари институти Ахборот хизмати томонидан эълон қилинган “Раддия” матнини келтирамиз: “ Бугун, 18 апрель куни “ТРОЛЛ.УЗ” телеграмм ижтимоий тармоғида Самарқанд давлат чет тиллари институтининг бакалавр битирувчиси дипломини олганлиги тўғрисида видео хабар тарқалди.\nСамарқанд давлат чет тиллар институти Ахборот хизмати шуни маълум қиладики, ушбу диплом қалбаки бўлиб, ҳозирда Самарқанд давлат чет тиллар институти маъмурияти томонидан бакалавр битирувчиларига бундай кўринишдаги диплом берилмайди.\nФарқли томонларини келтириб ўтамиз:\n➡Биринчидан, дипломларнинг рақамларида, қизил кўрсатгич билан кўрсатилган.\n➡Иккинчидан, давлат рамзида, яъни Герби акс этган муҳр.\n➡Учинчидан, муҳрнинг рангларида. Қалбакилиги рангида ҳам маълум.\n➡Тўртинчидан, дипломнинг тузилиш шакли ҳамда умумий рангларида.\n❗Алоҳида таъкидлаб ўтиш жоизки, бундай хабарларни тарқатиш минтақада етакчилардан ҳисобланган Самарқанд давлат чет тиллар институти фаолияти, ютуқлари ҳамда номига “тош отиш”дан бошқа нарса эмас.\nОлий таълимни ривожлантириш тадқиқотлари ва илғор технологияларни татбиқ этиш маркази мутахассислари қуйидагича маълумотни тақдим этишди.\n“Ижтимоий тармоқларда кенг муҳокамаларга сабаб бўлаётган Ўзбекистон Республикасининг Б№ 549844 рақамли бакалавр дипломи ҳақиқий эмаслиги расман маълум қилинади.\nБунга қуйидаги далиллар кўрсатиб ўтилади:\n• Мазкур дипломнинг ички ва ташқи кўриниши Ўзбекистон Республикаси Вазирлар Маҳкамасининг 1999-йил 2-июндаги “1999/2000-ўқув йилида Ўзбекистон Республикасининг олий таълим муассасаларига қабул тўғрисида”ги қарори билан тасдиқланган диплом бланкаларига мос эмас (тасдиқланган шакл илова қилинади) ;\n• Дипломдаги Самарқанд давлат чет тиллар институтининг муҳри ҳам ясама, муҳрга кўп урғу берилганлигидан ранги ажралиб турибди;\n• Б№ 549844 рақамли бакалавр диплом бланкаси Самарқанд давлат университетига 2011-йили берилган;\n• Б№ 549844 рақамли бакалавр дипломи 2011-йилда Самарқанд давлат университети Тарих-фалсафа факултети Тарих йўналишини давлат гранти асосида тамомлаган С.Э.А. номига № (аниқ) сонли рўйхатга олиш рақами билан расмийлаштирилган.\nБиз ўрганган маълумотлардан бу бланканинг қалбаки эканлиги кўриниб турибди. Бу жиноий ҳаракатни амалга оширган кимсаларни аниқлаш ва уларга нисбатан Қонуний чора кўриш бўйича даъво аризаси билан Хуқуқни ҳимоя қилиш идорасига мурожаат қилинган. Бундай жиноятларни олдини олиш ва уларни фош этишда “TROLL.UZ” сайти ва мазкур видео муаллифи ҳам жонбозлик кўрсатади, деб ишонамиз. Зеро бу ҳодиса нафақат Самарқанд давлат чет тиллар институти, Олий ва ўрта таълим вазирлиги муассасалари жамоасининг эзгу ишларига соя солибгина қолмасдан, балки Мамлакатимизда тайёрланадиган рақобатбардош мутахассислар обрўсига ҳам путур етказади.\nБиз журналистик суриштирув давомида қуйидаги маълумотларга учрадик. Сайт эълон қилган видеотасвирда ”Диплом” деб қалбаки шакл юзига крилл алифбосида ёзилгани кўриниб турибди. Иқтидордаги диплом юзасида эса Ўзбекистон Республикаси давлат герби тасвири (тилла рангида) ҳамда давлат тилида (лотин графикасида) “BAKALAVR DIPLOMI” деб ёзиб қўйилган. Ундан ташқари ҳақиқий дипломнинг кўринмайдиган муҳофаза белгилари ҳам мавжуд. Давлат белгилари қонун билан муҳофаза қилинади.Уларни қалбакилаштириш ва ноқонуний фойдаланиш юзасидан жиноий жавобгарлик Ўзбекистон Республикаси Жиноят Кодексида белгилаб қўйилган.\nМарказ Ахборот хизмати.


Қозоғистонда портлашлар яна бир неча кун давом этиши мумкин\nҚозоғистонда портлашлар яна бир неча кун...\n25.06.2019 15:48 0 2751\nҚозоғистоннинг Туркистон вилояти, Арис шаҳридаги портлашлар яна бир неча кун давом этиши мумкин. Бу ҳақда Қозоғистон мудофаа вазири Нурлан Ермекбаев хабар бериб ўтди.\nАйни вақтда портлаш рўй бераётган ҳудудда сапёрлар гуруҳи иш олиб бормоқда. Ҳарбий қисм қурол-яроғ омборларида радиоактив снарядлар бўлмаган.\nХабар қилинишича, айни вақтда бутун шаҳар эвакуация қилинган. Маҳаллий аҳоли учта йўналишда олиб чиқиб кетилди. Қозоғистоннинг «Хабар» телеканали тарқатган маълумотларга қараганда Арис шаҳри аҳолиси мактабларда ташкил этилган махсус лагерларга жойлаштирилган.\nАрисда қонунчиликни назорат қилиб туриш учун 345 полициячи сафарбар этилди. Шунингдек қўшимча тарзда шаҳарга Миллий гвардия ҳарбий хизматчиларидан 500 нафари киритилган.\nЖамият Кеча, 23:15\nҲар етти ойда қул каби сотилган Инобат


07 март 2021, Тошкент вақти: 19:23\n"Express Proyekt Dizayn" хусусий лойиҳалаш корхонасининг директори Бахтиёр Ханазаров.\nТошкент шаҳридаги “Express Proyekt Dizayn” лойиҳалаш хусусий корхонасининг директори 52 яшар Бахтиёр Ханазаровнинг OzodMikrofonга арз қилишича, у туҳмат айблов билан қамалган, сўнгра Олий суд уни тўла оқлаган бўлса ҳам ундан 2012 йилда тортиб олинган “Спорт соғломлаштириш мажмуасини”ни қайтариб ололмаяпти.\nБахтиёр Ханазаров Тошкентда “Express Proyekt Dizayn” МЧЖга асос солган. Тошкент шаҳридаги бир қанча қурилишлар ана шу корхона архитекторлари тайёрлаб берган лойиҳа асосида қурилган.\nБахтиёр Ханазаровнинг айтишича, 2012 йилда МХХ ходимлари уни чақириб, бир дўстининг устидан ёлғон чақув ёзиб беришни талаб қилган, аммо у бу таклифни рад қилган:\n“Ўшандан сўнг менинг корхонам устида қора булутлар айлана бошлади. Бир МЧЖнинг иккита беш қаватли бино лойиҳасини тайёрлаб берганимиздан сўнг, мени пора олгансан деган тўқима айблов билан етти йилга озодликдан маҳрум қилишди. Бир йил Навоийдаги қамоқхонада ўтирдим, кейин Жиззахдаги манзил колонияга чиқдим. 2014 йилда шартли равишда процент тўлаб бориш қўлланилиб уйга келдим. Ўшандан бери адолат талаб қилиб ҳамма жойга ёзиб келдим, натижа бўлмади.\n2018 йилнинг охирида президент порталига ёзганимдан сўнг, муз қолипдан кўчди. Ишни Олий суд кўриб чиқиб 2019 йил декабрда ишнинг менга тегишли қисми бекор қилди. Бутунлай оқланиш учун такрор-такрор мурожаат қилдим. Ахийри, 2020 йил 22 декабрь куни тўлиқ оқландим. Ажримда менга ҳукм чиқарган судьянинг ҳамма хатолари бирма-бир санаб ўтилган. Кейин мендан тортиб олинган “Спорт соғломлаштириш мажмуасини”ни қайтариб беришларини талаб қилдим. Бу комплексни 2013 йилда аукционга қўйиб 1 миллирад 387 миллион сўмга сотиб юборишган экан. Ўша пулни тўлаб беришди. Лекин мен пулни эмас, спорт мажумасининг ўзини қайтаришларини талаб қиляпман. Чунки унинг ҳозирги нархи ўша пайтдаги аукциондаги нархдан 7-8 баравар қиммат.\nМен ҳайрон бўляпман, демак менинг мулким ноқонуний ҳужжатлар асосида олинган. Модомики шундай экан, деб аукционга чиқарилган ҳужжатларнинг ҳаммаси ноқонуний. Қизиғи шундаки, ноқонуний олиб қўйилган экану, қонуний сотиб юборилганмиш. Шунақаси ҳам бўладими? Мен аукцион натижалари бекор қилиниб, харидорга пулини қайтариб бериш ва менга мулкимни қайтариб беришни талаб қиляпман. МХХ менинг мулкимни қайси катта раҳбарга олиб берганини яхши биламан, агар қайтариб беришмаса уларнинг номини очиқ айтишимга тўғри келади”.\nЖиноят ишлари бўйича Тошкент шаҳар суди кассация инстанциясининг Бахтиёр Ханазаровнинг Бахтиёр Ханазаров оқлангани тўғрисидаги ажрими


ФИЛИАЛИМИЗНИНГ «АЛМАЗ» ЖАМОАСИ ФАОЛ ИШТИРОК ЭТДИ - Navoiy davlat konchilik instituti Nukus filiali\nФИЛИАЛИМИЗНИНГ «АЛМАЗ» ЖАМОАСИ ФАОЛ ИШТИРОК ЭТДИ\nHome > 2021 > Iyun > ФИЛИАЛИМИЗНИНГ «АЛМАЗ» ЖАМОАСИ ФАОЛ ИШТИРОК ЭТДИ\n16\tIyun\t2021\nЖорий йилнинг 15 июнь куни Ўзбекистон Республикаси Қувноқлар ва зукколар ассоциацияси томонидан олий таълим муассасалари орасида «Қувноқлар ва зукколар» кўрик-танловининг 2021 йилги мавсуми саралаш фестиваллари доирасида Нукус шаҳри амфитеатрида Қорақалпоғистон Республикаси ва Хоразм вилояти ОТМлари ўртасида танлов бўлиб ўтди.\nУнда Навоий давлат кончилик институти Нукус филиалининг «Алмаз» жамоаси ўз кўринишларини тақдим этди. Институтимиз жамоаси гарчи илк маротаба ушбу танловга қатнашаётган бўлсада, томошабинлар томонидан гулдурос қарсаклар остида кутиб олинди ва креатив ўйланган илк чиқишдаёқ уларни баралла овозларда қаршиланди.\n«Қувноқлар ва зукколар» кўрик-танлови республика миқёсида кенг танилган ва шу билан биргаликда ўзида иқтидорли талабаларни жамлай олган танлов ҳисобланади. Ушбу танлов орқали талабалар ўз истеъдодларини юзага чиқаришлари ва шу билан биргаликда томошабинлар кўнглидан жой олишлари мумкин.\n«Қувноқлар ва зукколар» кўрик-танловининг мадҳиясида ҳам ушбу сатрларни янграши бежиз эмас, албатта.\nУшбу кўрик-танлов ёшларни бўш вақтидан унумли фойдаланиб ва уларни истеъдодларини юзага чиқариш мақсадида ташкиллаштириб келинмоқда. Бу «Қувноқлар ва зукколар» кўрик-танлови мамлакатимизнинг барча ёшларини жамлай олмоқда.\nИлк чиқишдаёқ қарсаклар остида кутиб олинган «Алмаз» жамоасига бунданда юқори зафарларни тилаб қоламиз.\n1-курс Машинасозлик технологияси, машинасозлик ишлаб чиқаришини жиҳозлаш ва автоматлаштириш гуруҳи талабаси, «Ёшлар иттифоқи» гуруҳ сардори.\nPrevious Post ХАЛҚАРО ҲАМКОРЛИК ИСТИҚБОЛЛАРИ КЕНГАЙМОҚДА\nNext Post ОЛИЙ ТАЪЛИМ ТИЗИМИДАГИ УСТУВОР ВАЗИФАЛАР БЕЛГИЛАНДИ


“Зиё” студиясининг “Рамазон туҳфаси” дастурида манманликнинг иллат эканлиги ҳақида...\n22:47 / 20.06.2016\nИнсон туғилганидан то умрининг охирига қадар ҳамиша ҳаракатда бўлади. Аввало ўзи, сўнгра оиласи, ота-онаси ва фарзандларининг бахти учун елиб югуради. Ҳаётининг сўнгги дамларида эса, ортига қайрилиб боқар экан, қилган савоб ишларидан севинади ёки билъакс, бесамар ўтган умрига ачиниб, пушаймонлар чекади. Албатта, ўзидан кейин яхшиликлар қолдирган инсон энг бахтли ҳаёт соҳибидир. Яхшиликнинг савоби эса унинг чин кўнгилдан, ихлос билан бажарилишига боғлиқ.\n“Зиё” студиясининг “Рамазон туҳфаси” дастури орқали сиз азизларга тақдим этмоқчи бўлган навбатдаги кўрсатув ҳам айнан шу мавзуга бағишланган. Қалб хасталикларидан саналмиш риё ҳамда хўжакўрсин учун бажарилган амалларнинг зарарлари ҳақида “Ўзбекистон” телерадиоканали орқали эфирга узатиладиган “Манманлик – иллат” номли кўрсатув орқали сўз юритилади.\nКўрсатув 20 июнь куни кечки соат 18:45 ҳамда такроран 21 июнь тонгги соат 02:50 да эътиборингизга ҳавола этилади.


Қозоғистон халқи Ассамблеяси – бирлик ва тотувлик таянчи!\n70 йилдан узоқроқ давом этган коммунистик мафкуранинг кучи Қозоғистонда, қозоқ халқи тарихида чуқур из қолдирди. Бепоён ўлкамизда юзлаб саноат корхоналари ташкил қилинди. Аҳолининг юз фоиз саводхонлигига эришилди. Бепул ва малакали тиббий ёрдам чекка қишлоқларгача етиб борди. Шу билан бирга бу давр оғир йўқотишлар, очарчилик, оммавий қатағон ва бутун бошли этник қатламларни мажбуран кўчириши хотирада қолди. Фақат бағрикенг қозоқ халқининг меҳмондўстлиги туфайли Совет Иттифоқининг турли қисмларидан бадарға қилиниб, бошпанасиз қолган юз минглаб одамлар очлик, муҳтожлик, хасталиклар туфайли қирилиб кетишдан сақлаб қолинди. Шунинг учун ҳам Қозоғистон халқи Ассамблеяси туғилган кун – 1 март Қозоғистонда Шукрона куни сифатида нишонланади. Қозоқ халқи бағрида такрор Ватан топган этнос вакилларининг таклифи билан белгиланган ушбу байрам ҳам Қозоғистонча бирлик ва тотувлик моделининг ўзига хос кўринишларидан бири.\n1991 йилда мустақилликка эришган республикаларнинг ҳаммаси ҳам тенг улуш олди, дейиш қийин. Айниқса, деярли барча корхоналари бошқа республикалардан олиб келинадиган хомашёга қарам, чиқарган маҳсулотининг бозорлари ўзида бўлмаган Қозоғистоннинг бундан жуда кўп зарар кўргани сир эмас. Ўзида улкан газ захиралари бўлгани ҳолда пойтахт ва барча жанубий вилоятлар табиий газни Ўзбекистондан, нефтни қайта ишлаш корхоналари хомашёни Россиядан оларди. Ўзимизда металл эритилгани билан, уни қувурлар, бошқа буюмларга айлантирувчи заводлар йўқ эди. Пахтадан газмол олувчи ягона корхонамизда фақат қопламаларга мўлжалланган мато ишлаб чиқариларди. Кийим-кечак, пойафзал фабрикаларининг барчаси бошқа республикаларнинг маҳсулотидан фойдаланарди.\nМуаммо оғир иқтисодий аҳволдагина эмасди. Майдони кенг, табиий захиралари мўл юртимизга кўз олайтираётганлар ҳар сафаргидек кўп бўлди. Рус миллатчиси А. Солженицин очиқдан-очиқ Қозоғистоннинг шимолий вилоятларини босиб олишга чақирди. Кун ора бизнинг элимизда сиёсий барқарорлик вақтинчалигини башорат қилган “сиёсатшунослар”нинг “тадқиқотлари” чоп этила бошлаганди. Тожикистон, Молдавия, Грузияда бўлган ички курашлар ҳам хавотирни кучайтирарди.\nЭл бирлигига улкан хавф туғилган ана шундай кунларда Элбоши илк бора Қозоғистон халқи Ассамблеяси ғоясини кўтариб чиқди. Сони ва яшаш жойидан қатъиназар барча қозоғистонликларни ўзида жамловчи бу ташкилот даставвал Президент қошидаги маслаҳатчи орган сифатида тузилди. Бугунги кунда сиёсатдан юқори турувчи конституциявий орган сифатида унинг Парламентда ҳам ўз вакиллари бор.\nҚозоғистон халқи Ассамблеясининг илк сессияси 1995 йил 24 мартда ўтиб, унда 260 делегат иштирок этди. Улар қаторида 40 та миллий маданият маркази вакиллари ҳам бор эди. Давр тўнғич Президентнинг узоқни кўра билишини исботлади. Кўп ўтмай Конституциявий суд депутатларнинг ваколатларини бекор қилди. Қозоғистон халқи Ассамблеяси шундай мураккаб вазиятда бошланиши мумкин бўлган бўҳроннинг олдини олди: Президентнинг ваколатларини 2000 йилгача узайтириш орқали сиёсий барқарорликни сақлаб қолишни таклиф этди. Салдан кейин ўтган референдумда қозоғистонликлар 95,4 фоиз овоз билан бу таклифни қувватладилар. ҚХА 1995 йилги Конституция лойиҳасини қувватлади, у ҳам халқнинг мутлақ кўпчилиги томонидан ёқланди.\nЖамиятнинг ўқ илдизи каби аҳолининг энг қуйи қатламларигача таъсирини ёйган Қозоғистон халқи Ассамблеяси бугунги кунда ҳам барқарорлик, тинчлик-тотувликка хизмат қилиб келмоқда.\nАсосий Қомусга киритилган ўзгаришларга мувофиқ, Қозоғистон халқи Ассамблеясидан сайланган депутатлар Парламентдан ўрин олдилар. 2008 йилда эса унинг мақомини яққол кўрсатиб берувчи “Қозоғистон халқи Ассамблеяси тўғрисида” Қонуни қабулланди.\nҚозоғистон халқи Ассамблеяси давлат ташкилоти мақомини олгач, унинг фаолият доираси кенгайди. Барча этномаданият бирлашмаларини қамраб олган ташкилот доирасида турли, баъзан жуда мураккаб муаммолар муҳокама қилинади ва ҳал этилади. Зеро, этнослараро тотувлик ўта нозик масала, элнинг тинчлиги эса бебаҳо қадриятдир.\nҚХАнинг фаолияти доирасида Қозоғистонни дунёвий ва халқчил мамлакат сифатида янада ривожлантириш масалалари муҳокама қилинади, турли этнослар ва конфессияларнинг байрамлари, қадриятлари ўртоқлашилади, келажак авлодни ватанпарварлик ва элга садоқат руҳида тарбиялаш ишларига катта эътибор қаратилади. Бу эса, мазкур этник гуруҳлар, диний эътиқодлари турлича жамиятни умумий мақсадлар йўлида бирлаштириш учун қўйилган барча сиёсий, иқтисодий-ижтимоий, маданий қадамлар билан биргаликда Қозоғистон моделини ташкил этади.\nҚозоғистон халқи Ассамблеясига илк кунлардан буён Нурсултан Назарбаев раислик қилиб келмоқда. Бу эса, ташкилот нуфузини янада оширди. Шуни ҳам айтиш жоизки, “Тўнғич Президент тўғрисида” Қонунига мувофиқ, бу лавозим ҳамиша Элбошининг зиммасида бўлади.\nПрезидентимизнинг асарларида барқарорликни сақлаш, этнослар ва конфессиялараро мулоқотни мустаҳкамлашда ҚХАнинг ўрни алоҳида кўрсатилган. Унинг мақолалари, мактублари, китоблари, Қозоғистон халқи Ассамблеяси сессияларидаги нутқлари, этномаданият бирлашмалари раҳбарлари, миллий озчилик вакиллари, кичик ассамблеялардаги учрашувлари миллий тотувликнинг қозоғистонча моделини ўрганаётган тадқиқотчилар учун улкан манба бўлиб хизмат қилиши аниқ. Бугуннинг ўзида ушбу мавзуга хорижий мамлакатларда қизиқиш катталигини кўриб турибмиз. Таъкидланган ҳужжатлар Элбошининг мазкур соҳада мунтазам ва изчил ишлаётганидан далолат беради. Бунга мисол сифатида эса унинг қуйидаги сўзларини келтириш мумкин: “Фақат тоталитар мамлакатлардагина миллий муаммолар бирваракайига ҳал этилади. Шундай “ҳал этилади”ки, кейинчалик улар нафақат мамлакатлар, ҳатто бутун бошли қитъаларни ҳам парча-парча қилиб ташлайди”.\nШуни ҳам айтиш керакки, Н. Назарбаев тинчлик ва тотувликни мустаҳкамлашни барча даражалардаги раҳбарлардан – корхона бошлиқларидан тортиб, ҳокимлар ва вазирларгача, талаб қилиб келмоқда.\nМангу эл ғоясини оммалаштириш ва ҳаётга татбиқ этишда ҳам Қозоғистон халқи Ассамблеясининг ҳиссаси беқиёс. 2014 йил 15 декабрда Қозоғистон Республикаси Президенти, Қозоғистон халқи Ассамблеяси раиси Нурсултан Назарбаев бошчилигида ўтган ҚХАнинг XXIV сессиясида қабулланган “Мангу эл” ватанпарварлик актига кўра унинг етти қадрияти қуйидаги тартибда берилган:\nl Мангу эл, бу – Мустақиллик ва Астана.\nl Мангу эл, бу – Умуммиллий бирлик, тинчлик ва тотувлик.\nl Мангу эл, бу – Дунёвий давлат ва юксак маънавият.\nl Мангу эл, бу – инновациялар асосида мунтазам иқтисодий ўсиш.\nl Мангу эл, бу – Оммавий Меҳнат Жамияти.\nl Мангу эл, бу – Тарих, Маданият ва Тилнинг умумийлиги.\nl Мангу эл, бу – Миллий хавфсизлик ҳамда Қозоғистоннинг дунёвий ва минтақавий муаммоларни ҳал этишда ҳар томонлама иштироки.\nУларнинг ҳар бирини рўёбга чиқаришда, ҚХАнинг ҳам ҳиссаси катта. Мунтазам ва изчил давом этаётган сиёсат туфайли дили ҳам, мақсадлари ҳам муштарак Қозоғистон халқининг шаклланишига шубҳа йўқ. Шу кунларда амалга оширилаётган маънавий янгиланиш, учинчи замонавийлашув дастурларини ҳам Қозоғистон халқи Ассамблеясининг иштирокисиз тасаввур қилиш қийин. Чунки, йигирма биринчи асрда мамлакатнинг асосий бойлиги – унинг халқидаги билим, шаклланган қадриятлар, муштарак мақсадлар сари интилиш, ўзаро тотувлик ва бағрикенгликдан иборат.\nМаҳаммадрасул Исоқов, Бахтиёр Қодирбеков, Рўзақул Холмуродов, Собиржон Юсуфалиев, Ғофур Қосимов, Раҳматжон Абдусатторов ва бошқа кўплаб ўзбек этномаданият бирлашмалари етакчилари ҳам мазкур ташкилотнинг оёққа туриши, самарали ишлашида улкан хизматлар қилдилар. Парламентдаги Қозоғистон халқи Ассамблеяси депутатлари гуруҳи аъзоси Фахриддин Қоратоев, “Дўстлик” ҳамжамияти раиси Икромжон Ҳошимжонов бепоён Қозоғистоннинг шаҳар ва вилоятларидаги ўзбек этномаданият бирлашмалари етакчилари Шерзод Пўлатов, Абдулла Исматуллаев, Бадриддин Нишонқулов ва бошқалар элимизнинг тараққиётига, халқнинг бирлиги, тотувлигига улкан ҳисса қўшиб келмоқдалар.\nА. САРМОНОВ, 2017-06-06, 12:36 163


Тоғли Қорабоғ можароси: Ўзбекистон томонларни ҳарбий ҳаракатларни тўхтатишга чақирди - UzNews.uz\nТоғли Қорабоғ можароси: Ўзбекистон томонларни ҳарбий ҳаракатларни тўхтатишга чақирди\nКеча, 27 сентябрь куни Тоғли Қорабоғда икки мамлакат қуролли кучлари ўртасида тўқнашув содир бўлди.\nФото:Aрманистон Мудофаа вазирлиги\nЎзбекистон Озарбайжон ва Арманистон ўртасида кескинлик чуқурлашганини хавотир билан қабул қилиб, МДҲга раислик қилувчи сифатида томонларни ҳар қандай низоли масалаларни тинч йўл билан ҳал қилишга чорлади.\nШунингдек, Ўзбекистон томонларни зудлик билан ҳарбий ҳаракатларни тўхтатишга ҳамда дипломатик музокараларни бошлашга чақирмоқда.\n«Озарбайжон Республикаси ва Aрманистон Республикаси муносабатларидаги кескинликнинг ошиши Ўзбекистон Республикасида жиддий ташвиш уйғотмоқда.\nЎзаро қарама-қаршилик чоғида ҳарбий кучнинг ишлатилиши икки томондан ҳам кўплаб инсонларнинг қурбон бўлишига олиб келиши мумкин.\nОзарбайжон ва Aрманистонни ҳарбий ҳаракатларни тезда тўхтатишга ҳамда можарони суверенитет ва ҳудудий яхлитлик тамойилларига риоя қилган ҳолда тинч йўл билан бартараф этиш мақсадида дипломатик музокараларни бошлашга чақирамиз», дейилади Ўзбекистон Ташқи ишлар вазирлиги баёнотида.\nЭслатиб ўтамиз, кеча, 27 сентябрь – якшанба куни Тоғли Қорабоғда икки мамлакат қуролли кучлари ўртасида тўқнашув содир бўлди. Тинч аҳоли орасидаги қурбонлар ҳамда ҳарбий йўқотишлар борлиги ҳақида ҳабарлар келиб тушмоқда.\nЭскалация оқибатида Aрманистон мамлакатда ҳарбий ҳолат жорий қилиб, захирадагиларни умумий мобилизация қилинишини эълон қилди. Озарбайжон президенти ҳам ўз навбатида Ҳавфсизлик кенгашининг шошилинч йиғилишини чақирди. Иккала тараф ҳам бир-бирини келишмовчилик қўзғашда айбламоқда.


«Кинотеатр» телеканали «Баунти» фильми билан боғлиқ вазият учун ходимини ишдан бўшатди – Газета.uz\n«Кинотеатр» телеканали «Баунти» фильми билан боғлиқ вазият учун ходимини ишдан бўшатди\n«Кинотеатр» давлат телеканали «Баунти» фильмидаги очиқ саҳналар учун эфирга тайёрлаш гуруҳи масъул ходимини ишдан бўшатди, шунингдек, раҳбарлардан бирига хайфсан берди.\nLotinchada На русском языке 1 феврал 2022, 22:25 Жамият\nАхборот ва оммавий коммуникациялар агентлиги 31 январь оқшомида «Кинотеатр» давлат телеканалида «Баунти» фильмининг очиқча саҳналари намойиш этилгани бўйича ўтказилган ўрганиш натижаларини эълон қилди.\nБунинг натижасида «Кинотеатр» телеканали эфирга тайёрлаш гуруҳи масъули А. А. билан тузилган меҳнат шартномаси бекор қилинди. Қолаверса, телеканал мутасадди раҳбари Н.Б.га «ҳайфсан» жазоси қўлланилди.\n«Телеканал Бадиий кенгаши томонидан теледастурлар савияси экспертлар иштирокида атрофлича ва танқидий руҳда муҳокама қилинди. Келгусида бу каби ҳолатларга йўл қўймаслик юзасидан ташкилий, ижодий-техник чора-тадбирлар белгиланди», — дейилади хабарда.\n«Баунти» — 1984 йилда Рожер Доналдсон томонидан суратга олинган денгиз саргузаштлари ҳақидаги фильм. Сюжет реал воқеалар ва Ричард Хьюгнинг «Капитан Блай ва жаноб Кристиан» романига асосланган. Бош ролларда Мел Гибсон, Энтони Хопкинс ва Эдвард Фокс ўйнаган.\nЭслатиб ўтамиз, аввалроқ, Sevimli телеканалидаги «Сабрия» телесериалида эфирга кетган аҳлоқсизлик саҳналари кўпчиликниг эътирозларига сабаб бўлди. Бунинг ортидан АОКА ўрганиш оли борди ва натижада Sevimli телеканали бош директори ва бош муҳаррири ишдан бўшатилди.\nАОКА давлат телеканалида «Баунти» фильмининг очиқ саҳналари намойиш этилганини ўрганмоқда 1 феврал 2022, 17:37


Навоийлик онахон 59 ёшида биринчи марта паспорт олди / Ўзбекистон янгиликлари, энг сўнгги хабарлар\nНавоийлик онахон 59 ёшида биринчи марта паспорт олди\n07 октябр 2013, 11:50 1360 кўрилди\nБодом ая асли жиззахлик бўлиб, турмушга чиққач Томдига кўчиб келган. Яйлов ишларида отасига кўмаклашиб катта бўлган қизалоққа ҳеч ким туғилганлик ҳақидаги гувоҳнома беришни ўйлаб ҳам кўрмаган кўринади.\nТурмушга чиқиб, фаврзандли бўлди ва ҳаётини оиласига, болалар тарбиясига бағишлади. Орадан йиллар ўтиб, пенсияга чиқиш вақти етганда тегишли идораларга мурожаат қилган Бодом аядан табиийки паспорт ва бошқа керакли ҳужжатлар сўралди. Лекин онахонда уларнинг биронтаси ҳам йўқ эди.\nШу сабабли, Бодом Ержонованинг шахсини тасдиқловчи ҳужжатни олиш учун судга мурожаат қилишига тўғри келди. Вазиятни атрофлича ўрганиб чиққан суд ҳайъати Ўзбекистон Республикаси фуқаролик-процессуал кодекснинг 283- моддасига мувофиқ, ишни давогарнинг фойдасига ҳал қилди. Шундай қилиб, Бодом Ержонова 59 ёшида илк бор Ўзбекистон Республикаси фуқаролик паспортига эга бўлди.


Хиггс жумбоғи қачон ечилади? | www.ziyouz.uz\nБош саҳифа Илм ва фанФизикаХиггс жумбоғи қачон ечилади?\nРезерфорд давридан бери микроолам физикаси бир масала устида бош қотириб келмоқда: иккита заррача бир-бири билан тўқнаштирилса, натижа қандай бўлади? Атом ядросигача етиб бориш учун миллионлаб электронволт энергия керак бўлса, материянинг кварк структураси пайдо бўлиши учун гигаэлектроволтлар талаб этилади. Тўқнаштириш учун эса Эйнштейн формуласи (Е=мc2)га мос келувчи ҳар қандай заррачани олиш мумкин. (Албатта, бунда сақланиш қонунларига риоя этиш шарт.) Уларнинг кўпчилиги тезда парчаланиб кетса ҳам, лекин парчаланиш излари бўйлаб биз унинг қандай содир бўлганини билиб олишимиз мумкин ҳамда назариянинг башоратларини текшириб кўриш имкониятига ҳам эга бўламиз. Айнан мана шу йўл билан 1967 йили электр кучисиз ўзаро таъсир назарияси доирасида башорат қилинган массаси 100 Гев бўлган бозонлар (кучсиз ўзаро таъсирни кўчирувчи заррачалар) 1983 йили топилган эди. Бугунги кунга келиб Стандарт модел назарияси башорат қилган барча элементар заррачалар ўз тасдиғини топди. Фақат Хиггс бозонигина ҳануз жумбоқ бўлиб турибди. Унинг топилиши бошқа заррачалар ўз массаларини қаэрдан олиши ҳодисасини тушунтириб берган бўлар эди. Айнан ушбу бозонни топиш СЕРНда қурилган ЛҲC Катта адрон коллайдерининг (КАК) асосий вазифаси ҳисобланади.\nАмериканинг «Тайм» (Тиме) журнали 2008 йилги энг юксак илмий воқеалар рўйхатини эълон қилиб, бунда Катта адрон коллайдерининг ишга туширилиши барча илмий воқеалар ичида энг юксак воқеа сифатида тан олинди. Жаҳонда обрўли бўлган ушбу матбуот саҳифасида, «Яхши хабар шуки, Швейтсария — Франтсия чегарасида тебраниб турган элементар заррачаларнинг тезлаткичи оламни бузиб юбормади! Ёмон хабар шуки, усталик билан қурилган мураккаб бу ихтиро бузилиб қолди», деган шарҳни ҳам ўқиш мумкин эди. Журналда илмий воқеликдаги аҳамияти бўйича кейинги ўринларда Марс шимолий қутбининг ўрганилиши, биринчи сунъий ҳаёт шаклининг яратилиши ва Хитой космонавтларининг очиқ космосга чиқиши тилга олинган.\nCEРН (ядровий изланишлар бўйича Европа ташкилоти) — юқори энергияли физика бўйича жаҳоннинг энг катта лабораторияси ҳисобланади. Уни ядровий изланишлар бўйича Европа маркази деб ҳам аташади. CEРН атамаси франтсузча Cонсеил Эуропеэн поур ла Речерче Нуcлеаире(Ядровий изланишлар бўйича Европа кенгаши) сўзларининг қисқартмасидан олинган.\nСЕРН Швейтсария ҳамда Франтсия давлатлари чегарасида, Женева шаҳри яқинида жойлашган. СЕРНнинг майдони иккита асосий ҳамда бир нечта майда майдончалардан иборат. Биноларнинг катта комплекси ишчи идоралар, лабораториялар, ишлаб чиқариш бинолари, омборлар, конферентсиялар ўтказишга мўлжалланган заллар, яшаш учун бинолар, овқатланиш биноларини ўз ичига олади. Тезлатувчи комплекслар ер юзасида (эски Линас, ПС тезлаткичлари) ва 100 метр чуқурликда (анча замонавий СПС, ЛҲC тезлаткичлари) жойлашган. Ҳудуднинг асосий майдони Швейтсариянинг Мейран(Мейрин) шаҳарчаси ҳисобланади. Иккинчи асосий майдон франтсуз шаҳарчаси Превестан-Моэн (Превессин-Моэнс) яқинида жойлашган. Нисбатан майда майдончалар тезлаткич ЛEР учун қурилган ерости ҳалқаси атрофида\nтарқоқ ҳолда жойлашган.\nСЕРНни тузиш бўйича дастлабки битим 1953 йилнинг 29 июн — 1 июл кунлари 12 Европа давлати томонидан Парижда имзоланган. Ташкилот 1954 йилнинг 29 центябрида тузилган. Ҳозирги пайтга келиб аъзо давлатлар сони 20тага етган. Ташкилотда айрим давлатлар ва халқаро ташкилотлар кузатувчи мақомига эга. СЕРНда доимий равишда 2500 одам фаолият кўрсатади. Бундан ташқари, 85 мамлакатнинг 580 университет ва институтларидан 8000 га яқин физиклар ва инженерлар СЕРНнинг халқаро тажрибаларида иштирок этади. Ушбу ташкилот иштирокчи-давлатларининг 2008 йил учун бир йиллик маблағ харажатлари 1075,863 миллион Швейтсария франкини(990 миллион АҚШ долларига яқин) ташкил қилган.\nУрушдан кейинги муаммоларни бартараф этишда халқаро ташкилотларнинг эришган муваффақиятларидан сўнг Европанинг атоқли физиклари бундай ташкилот физикавий тажрибаларни ўтказиш учун зарур, деган хулосага келишди. Булар орасида франтсиялик Раул Дотри, Пер Оже, Лев Коварски, италиялик Эдуардо Амалди ва даниялик Нилс Бор бўлган. Бундай ташкилот Европа олимларини бирлаштиришдан ташқари юқори энергияли физикавий тажрибалар учун ортиб бораётган сарф-харажатларни иштирокчи-давлатлар ўртасида тақсимлашни ҳам назарда тутган. Луи де Бройл расмий равишда Европа Маданий Конферентсиясида Европа лабораториясини (Лозанна, Швейтсария, 1949) ташкил қилишни таклиф қилган.\nКейинги кучли турткини америкалик олим Исидор Раби 1950 йилнинг июн ойида Флорентсия(Италия)да ўтган ЮНЕСКОнинг бешинчи умумий конферентсиясида берган. Бунда у халқаро илмий алоқаларни кучайтириш учун ҳудудий изланиш лабораторияларини яратишга ёрдам бериш ва қўллаш ҳақидаги масалани кўтариб чиқди. ЮНЕСКОнинг 1951 йил декабрда Парижда бўлиб ўтган ҳукуматлараро учрашувида ядровий изланишлар бўйича Европа Кенгашини тузиш бўйича қарор қабул қилинади. Орадан икки ой ўтиб 11 давлат вақтинчалик Кенгаш тузиш ҳақидаги келишувга имзо чекади. Ўшанда биринчи бора СЕРН номи пайдо бўлади. 1952 йилнинг октябрида бўлиб ўтган вақтинчалик Кенгашнинг учинчи сессиясида Женева (Швейтсария) бўлажак лаборатория жойлаштириладиган маскан қилиб танланади. 1953 йилнинг июнида Женевада референдум бўлиб ўтади ва унда овоз берувчиларнинг 2/3 қисми илмий марказнинг жойлашишига розиликларини беришади. Кенгаш Конвентсияси 12 иштирокчи-давлат томонидан бирин-кетин имзоланади. 1954 йилнинг 29 центябрида келишув ҳужжатини Франтсия ва Германия имзолайди. Шундай қилиб ядровий изланишлар бўйича Европа ташкилоти пайдо бўлади. Кенгаш тарқайди, лекин Франтсиянинг СЕРН номи сақланиб қолади.\nТашкилотнинг раҳбарий кенгаши иштирокчи-давлат вакилларидан иборат бўлиб, ҳар бир давлат иккитадан вакилга эга: улардан бири ҳукуматни ифодаласа, бошқаси илмий жамиятнинг вакили ҳисобланади. Кенгаш олимларнинг хоҳиши ва давлатларнинг молиявий имкониятларини мувофиқлаштириб боради.\nСЕРНнинг асосий мақсади фан билан шуғулланиб, табиатнинг фундаментал масалаларини ўрганишдир. Модда нима? У қаэрдан пайдо бўлган? Қандай қилиб у юлдуз, планета ва тирик мавжудот кўринишидаги мураккаб борлиққа бирлашади? Ташкилот шу каби саволларга жавоб излайди. Унинг яна бир муҳим масаласи келажак технологиясини ривожлантиришдир. Бунда материалшунослик ва электр таъминотидан тортиб, информатика ва глобал ҳисоблашларгача бўлган мавзуларда илмий изланишлар олиб борилади.\nИнсон организми ичига «мўралаш» ҳамда у ерда нима муаммолар борлигини аниқлаш имконини берувчи замонавий компютер томографлари ядро физикаси эришган ютуқ натижасидир. Бу билан ингичка сизувчи дасталар шакллантирилиб, кўзга кўринмас нурларни регистратсия қилиш имконигина туғилмасдан, балки рентген нурларининг ютилишини, яъни одам ички органи тузилишининг манзарасини ҳам тиклаш мумкин. Ҳозирда доктор ҳамда биологларнинг қўлида нодир ташхис қурилмалари — ядро-магнит резонанслар(ЯРМ), спирал компютер томографияси(КТ), бир фотонли томография(ОФEКТ) ва позитрон эмиссияли томографиялар(ПEТ) мавжуд. Ушбу нурланиш детекторларини ва компютер таҳлилини берувчи технологияларни яхшилаш борасидаги ютуқлар амалий физиканинг хизмати натижасидир. Диагностика жамоа ишига айланди. Ҳакимлар, физиклар, инженерлар ва дастурчилар ўзаро ҳамкорликда ишлаб, инсон организмида қандай жараён кетаётгани ҳақида жарроҳликни қўлламасдан аниқ тасаввурга эга бўлишмоқда.\nАлбатта, бу ютуқлар осонликча қўлга киритилган эмас. Бугунги мураккаб дастгоҳларнинг бунёд бўлишида бир неча авлод олимларининг хизмати бор. Эрнст Орланд Лоуренс 1932 йили Берклида тсиклотрон тезлаткични қурган ва у биринчи навбатда микрооламни ўрганиш учун эмас, балки изотоплар ва нейтрон дасталарини ишлаб чиқиш учун қўлланилган. Лоуренснинг онаси 1938 йили тсиклотронда олинган нейтронлар ёрдамида онкологик касалини даволатган биринчи бемор бўлган.\nНега замонавий тезлаткичлар ўта катта ўлчамларга эга бўлади? Жавоб оддий: заррачалар тезланиш берувчи импулсни кўп маротаба олиши ва доимо ўзининг кинетик энергиясига бир неча мегаэлектрон-волтдан қўшиб бориши натижасида заррача космосга учиб кетмаслиги учун уларни магнит майдон ёрдамида худди топшириқ берилгани каби айлана бўйлаб оғдириб бориш лозим. Магнит майдонининг максимал катталиги зарур энергияни олиш учун керак бўлган тезлаткич ҳалқасининг радиусини белгилайди.\nҚуввватли тезлаткичларни кичкина, ихчам қилиш мумкин эмаслигининг яна бир сабаби синхрон нурланишдир. Зарядланган заррачалар айлана бўйлаб ҳаракатланиши давомида нурланади. Бу қуйидаги тарзда содир бўлади: орбита қанчалик кичкина бўлса ва заррачанинг тезлиги қанчалик ёруғлик тезлигига яқин бўлса, нурланиш шунчалик кучли бўлади. Натижада, рентген нурланишининг максимумига ҳамда тезлатишнинг минимумига эришилади.\nФизика фанидаги кашфиётлардан ташқари, СЕРН Жаҳон тўри гипертекст дастури орқали ҳам машҳур бўлди.\nИнглиз ва белгиялик олимлар Тим Бернерс-Ли ва Роберт Каё 1989 йили ЛEП коллайдерида ўтказилаётган катта тадқиқотлар бўйича изланувчилар ўртасида ахборот алмашувини енгиллаштириш учун глобал гипертекс дастурини таклиф этишади. Бошида лойиҳа СЕРН ичидаги тармоқларда фойдаланилди. СЕРНда биринчи веб-сайт 1991 йили пайдо бўлади. Лекин ўтган асрнинг 90-йиллари бошларида тафсилотли рўйхатлар УРЛ, ҲТТП и ҲТМЛ интернетнинг бошқа тармоқларида ҳам қўлланила бошланди ҳамда Жаҳон тўри ҳақиқатда оламга ёйилади. 1993 йилнинг 30 апрелида СЕРН Жаҳон тўри барча фойдаланувчилар учун эркин бўлади, деб эълон қилди. Жаҳон тўри яратилгунча ҳам 80-йилнинг бошларида СЕРН Европада интернет технологиясидан фойдаланишда биринчи бўлган. 90-йилнинг охирларида ушбу ташкилот янги компютер алоқа технологияси «Грид»нинг тараққиёт марказига айланди. СЕРН Европа космик агентлигини ва Европанинг миллий-илмий ташкилотларини ўзига ҳамкор қилиб олиб, ўз раҳбарлигида тизим алоқалари — ДатаГРИДнинг йирик сегментини яратмоқда. Ҳозирги пайтда СЕРН йирик Грид-дастур ЭГEЭ (Энаблинг Гридс фор Э-сcиэнcе)га киради ва шу билан бирга ўзининг хусусий Грид-хизматини ҳам ривожлантирмоқда. Бу билан ЛҲC Cомпутинг Грид коллайдер билан боғланган махсус бўлим шуғулланади. СЕРН Швейтсариядаги CИЭП(CEРН Интернет Эхчанге Поинт) интернет трафик алмашувининг икки пунктидан биридир.\nЯқинда хакерлар гуруҳи Катта адрон коллайдерини бошқариб турган компютер тизимини бузишга эришгани ҳақида «Тҳе Даилй Телеграпҳ» хабар берди. Умуман олганда, хакерлар дастурга жиддий шикаст етказа олишмаган. Cмсмон.cерн.ч сайтига хакерлар юнон тилида «ГСТ: Греэк Сеcуритй Теам» дея номланган сўзларни жойлаштиришган. Бундан ташқари, хакерлар СЕРН файлларидан бирини шикастлашган. Ҳозирги пайтда смсмон.cерн.ч сайтига кириб бўлмайди.\nХакерлар кирмоқчи бўлган CМСМОН тизими КАКда элементар заррачалар тўқнашиши мобайнидаги натижаларни кузатиб бориш учун қурилган компакт муон соленоид (Cомпаcт Муон Соленоид, CМС)нинг ишини назорат қилади. СЕРН олимлари хакерлар ҳужумидан хавотирга тушиб қолишган, чунки уларнинг CМСни бошқариб турувчи компютер тизимига кириб боришига «бир қадам»гина қолган. Мутахассисларнинг фикрича, агар хакерлар иккинчи даражали компютер тизимини «синдиришга» эришганида эди, улар CМС фаолиятини қисман бузиб юборишлари мумкин бўлар эди. «Тҳе Тимес» берган ахборотга кўра, хакерларнинг CМСМОНга етиб боришларига сабаб ташкилот хавфсизлигидаги заифликдир. Ҳозирги пайтда 2008 йилнинг центябридаги синовда юз берган бузилиш оқибатларини тиклаш ва бошқа заиф томонлари бор-йўқлигини яна бир бор текшириб, уларни мустаҳкамлаш ишлари кетмоқда. 2009 йилнинг баҳорига мўлжалланган тажрибалар шу муносабат билан 2009 йилнинг кузига қолдирилган. Катта адрон коллайдери яқин орада ўзининг асосий вазифаси устида ишлашга тўлақонли қайтиб, олимлар бошини қотириб келаётган Хиггс жумбоғига жавоб топилади, деб умид қиламиз.\n← Аввалги Аввалги Жаҳонда ягона қўлёзма (филология фанлари доктори Афтондил Эркинов билан суҳбат) (2012)\nКейинги → Кейинги: Дигор мақоллари (75 та)


Қозоғистонда ўртача ойлик маош Россиядагидан юқори « Ўзбекистон Халқ Ҳаракати\nҚозоғистонда ўртача ойлик маош Россиядагидан юқори\n07 January 2015 - 17:05\nОйлик маошларнинг миқдори бўйича Оврўпа рейтингида Қозоғистондаги ўртача ойлик маош 36-ўриндан жой олган. Энг юқори-50 талик рейтингини тузувчилар тақдим қилган маълумотга кўра, ўртача қозоғистонлик ойига 441 евро пул топади (солиқларни чиқариб ташламаган ҳолда).\nБу кўрсаткич Қозоғистонда ўртача ойлик маошларнинг Россия, Белорусия ва Озарбайжондагидан юқори эканлигини кўрсатади.\nУшбу маълумотлар “Ўртача ойлик маош бўйича Оврўпа давлатлари рўйхати” номи остида “Википедия”да эълон қилинди.\n“Қайд этиш лозимки, саҳифага жойлаштирилган таблицада ойлик маошлар “брутто” ва “нетто” (солиқлар тўланганидан кейинги ҳолати) шаклида кўрсатилган”, – дея аниқлик киритади Tengrinews.kz.\nШундай экан, Энг юқори-50 талик рейтингини тузувчилар берган маълумотга кўра Қозоғистонда ўртача ойлик маош солиқлардан ҳоли “брутто” қаторида кўрсатилганидек 441 евро ёки 96 629 тенгени ташкил қилади.\nРейтингда 4896 евро маош билан Лихтенштейн етакчилик қилади. Ундан кейинги ўринларни Монако (4436) ва Швейцария (4118) эгаллаган.\nРўйхатда “аутсайдерлар” қаторида Украина (178), Молдова (190) ва Арманистон (232) жой олган.\nТаъкидлаш жоизки, Қозоғистон статистика агентлиги берган маълумотларга кўра, Қозоғистонда бир ишчига бериладиган ўртача номинал ойлик маош бўйича энг юқори кўрсаткич Атроу вилоятида қайд қилинган бўлиб 213 759 тенгега тенг. Қозоғистоннинг ойлик маошлар энг кам бўлган минтақаларга эса – Шимолий Қозоғистон (79 210 тг), Жамбул (80 245 тг), Жанубий Қозоғистон (82 288 тг) ва Оқмўла (83 391 тг) каби вилоятларни мисол келтириш мумкин.


Италия Россия билан ҳамкорликни кучайтирмоқда\nРоссия президенти Дмитрий Медедев бугун Москвада Италия бош вазири Сильвио Берлускони билан учрашиб, савдо-иқтисодий алоқалар ривожига оид масалаларни муҳокама қилди.\nЖума куни Сильвио Берлускони Сочида россиялик ҳамкасби Владимир Путин билан учрашиб, энергетика соҳасидаги ҳамкорлик масалалари юзасидан музокаралар ўтказди.\nШу куннинг ўзида Россиянинг Газпром ширкати Италия, Греция, Болгария ва Сербия энергетик компаниялари билан "Жанубий оқим" газ қувурини қуриш борасида ҳамкорлик шартномалари имзолади.\nШунингдек, бугун Владимир Путин Сочида Туркия бош вазири Ражаб Тоййиб Эрдуғон билан учрашади.\nТуркия энергия ресурсларини Россияни четлаб ўтган ҳолда Европага етказишни назарда тутган “Набукко” лойиҳаси иштирокчисидир.


Qalampir.uz - Миллиардер Рокфеллердан бой бўлишнинг 12 сири\n11:24, 21.11.2018 Бу қизиқ\nАгар пулингиз кам бўлса, бизнес қилишингиз керак. Мободо маблағингиз умуман бўмаса дарҳол тадбиркорлик билан шуғулланишни бошлашингиз даркор\nЭнг машҳур бойлар орасида уддабурон Жон Рокфеллер ўзига хос ўринга эгадир. Айнан у биринчи миллиардер сифатида тилга олинади. 1916 йилнинг 29 сентябрида Рокфеллер бойлигининг миқдори миллиард доллардан ошган. У бутун ҳаёти давомида кузатувлари натижасида шаклланган қоидаларга асосланиб иш юритган. Унинг тез бойиб кетиш бўйича 12 қоидаси бўлиб, қуйидагича изоҳланади:\nЎзгалар учун камроқ ишлашга ҳаракат қилинг! Ўз шахсий ишингиз учун қанчалик кўп ишласангиз, шунчалик кўп даромад кўрасиз.\nПулларни тежаш. Маҳсулотни арзон ҳолатда сотиб олиш мумкин бўлган дўконларни излаб топинг. Харид рўйхатини аввалдан тузиб олинг ва унда ёзилганларидан асло чекиманг. Бу қоида болалигидан ҳар бир центнинг қадрига етадиган Рокфеллерни дунёнинг энг бой одамларидан бирига айланишига ёрдам берган.\nМаълумки, Рокфеллер бошланғич мактабда таҳсил олиб юрган пайтлариданоқ болаларга конфет сотган. Даромадини йиғиб, уни қарзга берган. Айнан шунинг учун миллиардер қуйидаги сўзларни айтган:\n“Агар пулингиз кам бўлса, бизнес қилишингиз керак. Мободо маблағингиз умуман бўмаса дарҳол тадбиркорлик билан шуғулланишни бошлашингиз даркор”.\nУлкан бойликка фақат кичик даромад орқалигина эришиш мумкин. Бу қўшимча тушум сизнинг кичик уринишларингиз самараси бўлиши керак. Масалан, уйни ижарага беринг ва ҳоказо. Бунинг учун энг аввало фантазияни ва ақлни ишга солиш лозим.\nОйига энг кўпи билан қанчадир маблағ топишим керак деган мақсадни ўз олдингизга қўйинг. Камига кўнманг ва кўп топиш учун ҳаракат қилинг.\nПул сизга бошқа инсонлар орқали келади. Шу сабабли кўпроқ мулоқотда бўлинг. Бу борада одамлар билан тез тил топишиб кетиш қобилиятингизни ишга солинг.\nКамбағаллик масъулиятдан қочиш эвазига юзага келади. Ўзингизни алдаб, турли баҳоналарни ўйлаб топманг. Натижада ҳозирданоқ дангасаликнинг қулига айланиб қоласиз.\nДунё бойларининг таржимайи ҳоли ва фикрлари келтирилган манбаларни ўрганиб чиқинг. Улардан ўз фаолиятингиз учун керак бўладиган барча яхши ҳислатларни ўзлаштиринг.\nОрзулар ҳаётингизда муҳим ўрин тутмоғи лозим! Уларни профессионал равишда ҳаётга татбиқ этсангиз, сизга фойда келтира бошлайди.\nОдамларга чин дилдан, ҳеч қандай манфаатни кўзламай ёрдам кўрсатинг. Даромадингизнинг 10 %ини хайрия қилишга одатланинг.\nБизнес тизимингизни яратиб, кичик бўлса ҳам даромадингиздан завқланинг.\nЎз режаларингизни амалга оширишга эринмасангиз, натижа сизн куттириб қўймайди.\nТеглар:Рокфеллер Бой бўлишнинг 12 сири\nТрамп: “Саудия валиаҳдининг журналист ишида қўли бўлиши мумкин”\n#Бугун: Қозоғистон тарихидаги энг йирик авиаҳалокат юз берган\n11:10, 08.07.2017 5 447\nМиллиардер Дэвид Рокфеллер ҳаёти давомида амал қилган 18 қоида\n11:10, 25.03.2017 4 990\nАмерикалик миллиардер Дэвид Рокфеллер 101 ёшида вафот этди\n08:52, 22.03.2017 2 905


Тожикистонда конституциявий ўзгартишлар бўйича референдум ўтказишга тайëргарлик кўрилмоқда.\nКуни-кеча Тожикистон парламетининг қуйи палатаси конституцияга ўзгартишлар киритиш бўйича июн ойида референдум ўтказилишини тасдиқлади.\nМазкур ўзгартишлардан кўзланган мақсад, расмий маълумотлатга кўра, парламент ролини ошириш, инсон ҳуқуқларини ҳимоя қилувчи механизмларни мустаҳкамлаш ва бозор иқтисодиëтини ривожлантиришни йўлга қўйишдан иборатдир. Аммо ушбу ўзгартишлар шунингдек, Тожикистонда бир шахснинг етти йил муддат билан икки марта президентликка сайланишига ҳам қонуний асос яратишни кўзда тутади.\nТожикистон Ислом Уйғониш партияси раҳбари ўринбосари Муҳаммадшариф Ҳимматзода конституциявий ўзгартишлар ҳақида Озод Европа/Озодлик радиосига қуйидагиларни маълум қилди:\n“Тожикистон Конституциясининг 63 бандига мувофиқ, бир шахс етти йил муддат билан фақат бир марта президент этиб сайланади. Таклиф қилинаëтган ўзгартишлар эса, ушбу чекловни бекор қилишга қаратилган”, - деди Муҳаммадшариф Ҳимматзода жумладан.\nКонституциявий ўзгартишлар борасида референдум ўтказиш масаласи келаси икки-уч ҳафта ичида парламентнинг ялпи мажлисида муҳокама қилинади.\nАгар референдум ўтказилса ва ундаги таклифлар кўпчилик овоз билан тасдиқланса, ўзгартишлар 1999 йилги референдум натижаларини бекор қилади. Ушбу сўнгги референдумда президентлик муддати беш йилдан етти йилга узайтирилган ва бир шахснинг президентликка сайланиш ҳуқуқи фақат бир мартага чеклаб қўйилган эди.\nТожикистон Демократик партиясининг матбуот вакили Раҳматулло Валиев таклиф қилинаëтган ўзгартишлардан норози эканини қайд этади.\n“Бир кишини бир неча марта президент этиб сайлаш, демократик тамойилларга зиддир. Менимча, агар биз конституциянинг 63 бандини ўзгартирадиган бўлсак, унда Тожикистон демократик, қонун устиворлигига асосланган дунëвий давлат, деб қайд этилган биринчи бандни ҳам ўзгатиришимиз керак”, - деди Раҳматулло Валиев.\n50 ëшли Имомали Раҳмонов 1994 йил ноябрида биринчи марта Тожикистон президенти этиб сайланди. 1999 йилда бўлиб ўтган референдум натижаларига мувофиқ, Раҳмоновнинг президентлик муддати 2006 йилгача узайтирилди.\nИнсон ҳуқуқларини ҳимоя қилувчи Хелсинки Федерациясининг ижроия директори Аарон Родес (Aaron Rhodes) Раҳмонов ҳокимиятда қолиш қоидасини бузаëтган Марказий Осиë минтақасидаги биринчи раҳбар эмаслигини таъкидлайди. Родеснинг қайд этишича, минтақадаги қўшни давлатлар президентларининг барчаси бу масалада Туркманистон президенти Сапармурод Ниëзовдан ўрнак олишмоқда.\n“Марказий Осиë давлат раҳбарлари бир-бирларидан ўрнак олишади. Айниқса, демократик тамойилларни бутунлай оëқ-ости қилган Туркманбоши, қўшни республикалар президентлари учун жиддий ўрнак бўлиб қолаëтганга ўхшайди, - дейди Аарон Родес.\nМаълумки, ўтган ҳафта 63 ëшга кирган Ниëзов 1999 йилда Туркманистон Халқ Кенгаши томонидан умрбод президент этиб тайинланди. 1992 йили Туркманистонда бўлиб ўтган охирги сайловларда Ниëзов беш йил муддат билан президент этиб сайланди. 1994 йилда Ниëзов референдум орқали президентлик муддатини яна беш йилга узайтирди.\nБишкекдаги инсон ҳуқуқлари ва қонун устиворлиги бўйича Қирғизистон-Америка бюроси директори Наталия Аблова 1991 йилдан бери Марказий Осиë раҳбарлари конституциявий ўзгартишлар ва референдумлар орқали президентлик муддатларини узайтириб келаëтганларини қоралади.\n“Марказий Осиë мамлакатларини мутлақо республикалар, деб бўлмайди. Улар амирликлардир”, - деди Наталия Аблова жумладан.\n2002 йил январида Ўзбекистонда ўтказилган референдум натижаларига мувофиқ, 65 ëшли Ислом Каримовнинг президентлик муддати беш йилдан етти йилга, яъни 2007 йилгача узайтирилди.\nМаълумки, 1992 йили мустақил Ўзбекистоннинг биринчи президенти этиб сайланган Каримов, 1995 йилда референдум орқали президентлик муддатини яна беш йилга узайтирди ва 2000 йилда эса қайта сайланди.\n62 ëшли Қозоғистон президенти Нурсултон Назарбоев ҳам 2006 йилда ўтказиладиган президентлик сайловларида номзодини қўйишига ҳозирданоқ ишора қилмоқда. 1998 йилда Қозоғистон Конституциясига киритилган ўзгартишларга кўра, икки муддатда президент бўлиш чеклови бекор қилинди ва президентлик муддати беш йилдан етти йилга узайтирилди.\n1990 йилда Қозоғистон ССР президенти этиб сайланган Назарбоев, 1995 йилда ўтказилган референдум орқали президентлик муддатини яна беш йилга узайтирди ва 1999 йилги президентлик сайловларида эса қайта сайланди.\nҲозирча Қирғизистон президенти Асқар Ақаев мазкур анъанага амалга қилмаëтган кўринади. Ақаев 2005 йилда президентлик муддати тугаганидан сўнг, президентлик учун курашмаслиги маълум қилди.\nАммо Наталия Аблова, кейинги пайтларда Қирғизистоннинг авторитар режимга айланиб бораëтгани ва шу боис Ақаев ҳам турли йўллар билан яна ҳокимиятда қолиши мумкинлигини қайд этади.\n58 ëшли Ақаев икки йил аввал учинчи марта беш йил муддатда президент этиб сайланди. Ваҳоланки, Қирғизистон конституциясида бир шахснинг президентлик қилиш ҳуқуқи икки муддат билан чеклаб қўйилган. Қирғизистон Конституциявий суди, Ақаев янги конституция 1993 йилда қабул қилинганидан бери фақат бир марта сайлангани туфайли, президентлик сайловларида яна номзодлигини қўйиши мумкин, деган қарор қабул қилди.\nИнсон ҳуқуқларини ҳимоя қилувчи Хелсинки Федерацияси ижроия директори Аарон Родес, Марказий Осиë раҳбарлари нима учун ҳокимиятни топширишни хоҳлашмаëтганини қуйидагича изоҳлайди:\n“Марказий Осиë президентлари демократик жамиятда раҳбар халқнинг хоҳиш-иродасига мувофиқ ҳокимиятда фақат вақтинчалик бўлишини тўлиқ англамайдилар. Улар ўзларини давлат эмас, балки жамоатчиликнинг, бутун бошли халқнинг раҳбари, деб биладилар”, дейди Аарон Родес.\nРодес, бунинг ортида иқтисодий сабаблар ҳам борлигини қўшимча қилиб ўтди. “Марказий Осиë президентлари ниҳоятда бойиб кетишган ва улар катта даромад келтирувчи манбадан ажралиб қолишни ҳохламайдилар”, - дейди жаноб Родес жумладан.


Мисрда 150 чоғли диндорга нисбатан ўлим ҳукми бекор қилинди\n26 июн 2022, Тошкент вақти: 12:39\nПрезидент Мурсий тарафдори бўлган ва 2015 йил баҳорида судланган мисрлик диндорлар.\nМисрда апелляция суди полиция участкасига ҳужум чоғида полициячиларни ўлдирганликда айбланган 149 нафар диндорга нисбатан ўлим ҳукмини бекор қилди. Бу ишларни қайта кўриб чиқиш бошқа судга топширилди.\nМазкур иш бўйича дастлабки ҳукм ўтган йил май ойида чиқарилган ва Миср расмийларининг “Мусулмон биродарлар” ташкилотига қарши бу ҳаракати халқаро майдонда кескин танқидларга сабаб бўлганди.\nҚоҳирадаги полиция участкасига ҳужум полициячиларнинг президент Муҳаммад Мурсий тарафдорлари бўлган норозилар лагерини тўзитиб юбориш амалиётига қарши “жавоб” ҳаракати ўлароқ қабул қилинганди.\nПрезидент Мурсий 2013 йили Абдул Фаттоҳ ал-Сисий етакчилигидаги ҳарбийлар томонидан ҳокимиятдан ағдарилган ва ўтган йил майида ўлим жазосига ҳукм этилганди.


Ёқуб Хўжаев (1935) | www.ziyouz.uz\nБош саҳифа Ўзбек шеъриятиЎзбек замонавий шеъриятиЁқуб Хўжаев (1935)\nЁқуб Хўжаев 1935 йилда Тошкент шаҳрида хизматчи оиласида туғилган. Ўрта мактабни тугатгандан сўнг Гидрометеорология техникумида таҳсил олган. Сейсмик станцияда ишлаш билан бирга, Тошкент давлат университети филология факултетида ўқишни давом эттирган. Бу даврда унинг болалар ва ўсмирлаига бағишланган илк шеър ва ҳикоялари матбуот саҳифаларида чоп этила бошлади.\nЎтган асминг 60-йиллари бошида „Миттивойнинг саргузаштлари» номли биринчи шеърлар тўплами нашр этилган. Кейинчалик „Темир болакай“, „Шимоллик меҳмон“, „Уйимизнинг сеҳргари“ ва бошқа китоблари босмадан чиқди. Адиб Ўзбекистон бастакорлари билан ҳамкорликда қўшиқлар туркумини ҳам яратган.\nКўп сонли ўқувчилар билан учрашувлар, асосан, болажонлар билан яқин дўстлик Ёқуб Хўжаевга бир қатор саргузашт ҳикоя ва қиссалар ёзиш имкониятини берди. Унинг ушбу асарлари муносиб тақдирланди. „Саргузашт изловчи — Вундургай“, „Вундургай — изтопар“, „Ухлаётган аждарҳо ғори“, „Аломат бола саргузаштлари“ қиссалари адабий жамоатчиликнинг эътиборини қозонди. Ёқуб Хўжаевнинг китоблари орасида „Ҳаммаси қандай бўлгани ҳақида“, „Нуқул саргузашт“ (биринчи номи ,,Ўн учинчи вагон“) номли автобиографик қиссалар ҳам мавжуд.\nЁқуб Хўжаев ижодиётида таниқли шоирлар асарларидан таижималар алоҳида ўрин тутади. У Қуддус Муҳаммадий, Илёс Муслим, Шамси Одил, Ҳайдар Муҳаммад, Кавсар Турдиева, Усмон Азимов, Азим Суюн, Фароғат Камолова, Дурдона Рўзиева каби ижодкорлар асарларини рус тилига таржима қилган.\nБугун ойнакдан қараб,\nЎйланиб қолди Марат.\nКўринмас боғ, кўчалар,\nҲатто итлар, жўжалар.\nСарой, пештоқ, кошинлар,\nҚаёқда миршаб, дарахт,\nАтроф сокин ва карахт.\nШамдайин қотиб қолган,\nОппоқ нур чулғаб олган.\nСиз қаёқдан қараманг,\nКўп қаватли хонадон.\nУлкан кема мисоли,\nМарат гўё капитан,\nҚувнаб, балқиб боради.\nҚутбчилар кутар шод,\nМезбонларга Тошкентдан —\nЮз аълочи тарвузни,\nСовғаларга жо бўлган\nКатта Ернинг қуёши,\nТилими тил ёради,\nЙўқдир унинг қиёси.\nБу фалакнинг гардиши,\nСизга айтсам ажойиб.\nКема қалқиб, Айсберглар,\nҚайгадир бўлди ғойиб.\nНелар боимас ҳаётда,\nМаратга берсин тўзим.\nТўсатдан катта Ерда,\nШу маҳал кўрди ўзин.\nКўкка боқиб оҳиста,\nНафасин ростлаб Марат.\nЭҳ, аттангга, жуда тез\nКетди-да туман тарқаб…\n„АЗИЗ — КEЙИН“\nДўстим сўрар маслаҳат,\nМен нима дейин?\n— Хўп, майли, кейин.\nЙўлдан урар дангасалик:\n— Шошмагин, Азим,\nДарсингни қўй, стадионга\nҚоига олсам китобни,\nХитоб қилар бир сўзни,\n— Мазза қилиб, гап сотиб,\nТашвиш чекар мен учун\nКўйлагингга тугма қадаб,\nИшларим кўп, холажон,\nҲозир мен-чи, мултфилм\n…Аттанг яна бир куним,\n— Бўлди, ваъда бераман,\nҲа, дўстларим, тўғриси,\nНима ҳам дейин?..\nСинфдошлар ном қўйди,\n„Азимжон — кейин“.\nОлтинга тенг вақтимни,\n„Кейин“ деган лақабнинг\n← Аввалги Аввалги Эрназар Рўзиматов (1933)\nКейинги → Кейинги: Оллоберган Пўлатов (1935)


Самарқанд вилояти ички ишлар бошқармаси огоҳлантиради! - zarnews.uz\nСамарқанд вилояти ички ишлар бошқармаси огоҳлантиради!\nКоронавирус инфекцияси тарқалишининг олдини олиш мақсадида вилоятимизда, хусусан, Самарқанд шаҳрида ички ишлар органлари ходимлари томонидан ҳар бир кўча, маҳалла, бозорлар, савдо-сотиқ дўконлари, дорихоналар атрофида карантин қоидаларига риоя қилиш ҳамда коронавирус инфекцияси юқишининг олдини олиш борасида нималарга риоя қилиш лозимлиги борасида олиб борилаётган тарғибот ишларига қарамай, афсуски, бу талабларга риоя қилмаётган, ўзи ва ўзгалар ҳаётини хавф остига қўяётган фуқаролар учрамоқда.\nМисол тариқасида, 18 май куни соат 19:00 га қадар вилоят ҳудудида карантин қоидаларини бузганлиги учун 215 нафар фуқарога нисбатан маъмурий баённомалар расмийлаштрилди.\nЗаруратсиз уйдан чиқманг! Эҳтиёжлар учун бозор, дўкон ёки дорихоналарга чиққанингизда 2 метрлик ижтимоий масофани сақланг!\nЎзингизда касаллик белгиларини сезсангиз зудлик билан тиббиёт ходимларига мурожаат қилинг!\nКарантиннинг барча чекловларига қатъий риоя қилинг!\nКўчада бемақсад юрган фуқаролар қонунчиликда белгиланган тартибда жавобгарликка тортиладилар.\nҲар биримиз халқимиз тинчлиги ва саломатлиги учун масъулмиз.\nЎзбекистон Республикаси Маъмурий жавобгарлик тўғрисидаги кодексининг 54-моддасига (эпидемияларга қарши кураш қоидаларини бузиш) биноан карантинли ва инсон учун хавфли бўлган бошқа юқумли касалликлар пайдо бўлиши ҳамда тарқалиши шароитида ваколатли органнинг махсус талабларига зид равишда жамоат жойларида ниқобсиз бўлиш, фуқароларга базавий ҳисоблаш миқдорининг 20 бараваридан 30 бараваригача, мансабдор шахсларга эса – 30 бараваридан 50 бараваригача миқдорда жарима солишга сабаб бўлади.


..:: ISLOM.UZ ::.. - Борлиқдаги нарсаларнинг мувозанати\nҚуръони Каримнинг «Ҳижр» сурасида шундай марҳамат қилинади: «Ҳеч бир нарса йўқки, унинг хазиналари Бизнинг ҳузуримизда бўлмаса. Биз уни фақат маълум миқдорла нозил қилурмиз» (21-оят).\n«Раъд» сурасида эса: «Ҳар бир нарса Унинг ҳузурида ўлчовлидир», дейилган (8-оят).\nҲақиқатдан ҳам бу дунёдаги барча нарса ўз ўлчови билан яратилган.\nҲавода кислород 21 фоизни ташкил этади. Агар кислород 50 фоизни ташкил этиб қолса нима бўлишини тасаввур қилиб кўрайлик: дунёдаги барча ёниши мумкин бўлган нарсаларни ўт олади. Барча жонзотлар кислород билан нафас олади ва ўзидан карбонад ангидрид чиқаради. Ўсимликлар эса аксинчакарбонад ангидрид олиб, кислород чиқаради. Агар шу алмашув бузилса, барча жонзот ва ўсимликларнинг ҳаёти бузилган бўлар эди.\nДемак, агар кислород бўлмаса жонзот бўлмайди, агар карбонад ангидрид бўлмасаўсимликлар қолмайди.\nҚуёшнинг иссиқлиги ерга маълум миқдорда тушиб туради. Агар унинг иссиқлиги ҳозиргисининг ярмига камайса, бутун ер юзи музлаб қолади, аксинча янада исиб кетса, бутун дунё куйиб кул бўлади. Шу боис қуёшнинг зиёси ҳам маълум ўлчовда тушиб туради. Илмий тажрибалардан шу нарса маълум бўлдики, ўсимликларнинг ўсиши, гуллаши учун ҳам маълум бир миқдорда ёруғлик зарур. Мана шундай аниқ ўлчовлар асосида яратилган табиат ҳодисалари ўз-ўзича бўлиб қолган дейишлик илмсиз одамларга хосдир. Балки бундай ҳисоб-китобларнинг бари Аллоҳнинг иродаси би¬лан бўлган дейиш тўғридир.\nҚуръони Каримда: «Биз ерни ёйиб, устига баланд тоғларни ташлаб қўйдик ва унда ўлчанган турли нарсаларни ўстириб қўйдик», дейилган («Ҳижр» сураси. 19-оят).\n«Ўлчоғлик» деган сўзга эътибор берилса, у, бизнинг асримизда уламолар қўлга киритган кашфиётларга қилинган ишора бўлади.\nКимё ва биология соҳасидаги олимларнинг аниқлашича, ҳар бир ўсимлик маълум бир миқдордаги моддалардан ташкил топган, бунинг ўлчовини фақат энг нозик ўлчов асбоблари билан ўлчаш мумкин. Шундай моддалар турли ўсимликда турли миқдорда бўлар экан.\nҚуръони Каримда: «Ёки худди қаърсиз денгиздаги зулматларга ўхшайдир. Унинг устидан мавж қоплагандир, у(мавж)нинг ҳам устидан мавж ва уни эса, булут (қоплагандир). Бир-бирининг устидаги зулматлардир. У қўлини чиқарса, кўра олмас. Кимгаки Аллоҳ нур бермаса, унинг учун нур бўлмас», дейилади («Hyp» сураси, 40-оят).\nМазкур оят тўлқинлар остки ва усткига бўлинишига далолат қилади. Бу ҳақда Карсон исмли денгизчи олим ўзининг китобида шундай дейди: «Океандаги тўлқинларнинг энг кучлиси ва хавфлиси кўринмайдиган денгиз қаърида бўладиганидир».\nКўп йиллардан бери Шимолий денгизга сафар қиладиган кемалар йўлни жуда қийинчилик билан босиб ўтар эди. Энди маълум бўлишича, бунга ана шу остки тўлқин қаршилик қилар экан.\n1900 йилнинг бошларида скандинавиялик денгизчилар денгизнинг остида ҳам тўлқин борлигига кишилар эътиборини тортдилар. Ҳозирги кунда уларнинг қаердан келиб чиқиши номаълум бўлса-да, борлиги ва кенг тарқалганлиги ҳаммага аён. Бу тўлқинлар гоҳи сувости кемаларини йўлдан суриб юборади.\nҚуръон ояти эса бу нарсаларни неча асрлар бурун айтиб ўтган. Яна шуни айтиш керакки, Қуръон тушган жой Муҳаммад алайҳиссалом туғилиб ўсган ерларда бундай воқеалар юз бермайди. Чунки у ерда океан ва улкан денгизлар йўқ, умуман денгизчилик тўғрисида тасаввур ҳам йўқ эди.\nЁMFИP ВА ЕРНИНГ ҲАРАКАТГА КЕЛИШИ\nҚуръони Каримнинг сураларидан бирида:«Ва ерни қақраган ҳолда кўрасан. Қачонки, Биз унга сув туширсак, у сесканар ва кўпчир. Ҳамда ҳар хил гўзал жуфтларни ўстирадир», дейилади («Ҳаж» сураси, 5-оят).\nШундан кўриниб турибдики, ерга ёмғир тушса, у ҳаракатга келиб, ҳажми зиёда бўлар экан. Бy илмий ҳақиқат. Тажрибалар шуни кўрсатадики, ерда баъзи бўшлиқ жойлар бўлиб, унда ҳаво мавжуд. Ерга сув тушганда эса ўшa жойлардан ҳаво чиқиб, ўрнини сув эгаллайди. Сув эгаллаш жараёнида ерни ҳаракатга келтирар экан.\nТупроққа сув қўшилса унинг кенгайишини, намлиги камайсаторайишини кимё илми аниқлади.\nШундай қилиб, ерга сув тушса яъни ёмғир ёғса, у ҳаракатга келиб ҳажми катталашиши илмий йўл билан ҳам исбот қилинди.


23:29 25 Сентябр 2020\n11:06 11.11.2019 (Янгиланган 11:15 11.11.2019) Ҳавола олиш\nТОШКЕНТ, 11 ноя – Sputnik. Самарқандда бўлиб ўтаётган Валдай клуби анжумани иштирокчиларига Ўзбекистон президенти Шавкат Мирзиёевнинг мурожаатномаси ўқиб эшиттирилди. Мурожаатномани Ўзбекистон президенти ҳузуридаги Хавфсизлик кенгаши котиби Виктор Махмудов ўқиб эшиттирди. Sputnik мухбири хабарига асосан.\nҲурматли меҳмонлар, Валдай клубининг X Осиё анжуманини иштирокчилари, олимлар ва экспертларни қабул қилиш биз учун катта шараф. Ўзбекистоннинг ҳосилдор ва меҳмондўст заминига хуш келибсиз.\nУшбу анжуман Самарқандда бўлаётгани бежиз эмас. Бу шаҳарда асрлар давомида Ғарб ва шарқ маданияти бир бирини бойитиб, янги илмий ғоя ва билимлар яртилиб келган. Дунё Цивилизацияси ривожланишига улкан ҳисса қўшган Самарқанд, бугунги кунда ҳам халқаро ҳамкорликни мустаҳкамлашда муҳим рол ўйнамоқда. Сўнгги 2 йил ичида бу ерда хавфсизлик мавзусида бир неча муҳим юқори даражали халқаро анжуманлар бўлиб ўтди. Бугунги учрашув ҳам ана шундай очик ва ўзаро тушуниш руҳида бўлиб ўтишига ишонаман.\nВалдай клубининг ҳар бир анжумани, бутун дунё жамоатчилиги ва мутахассисларининг катта қизиқишини уйғотадиган йирик ҳодиса ҳисобланади. Ўйлайманки, бугун муҳокама қилинадиган, Евроосиё қитаъасида содир бўлаётган мураккаб ўзгаришларга бағишланган анжуман ҳам ана шундай сермаҳсул бўлади ва келажак ҳамкорликнинг янги йўналишларини белгилаб беради.\nЕвроосиё ҳудудида ва умумий геосиёсатда Марказий Осиёнинг роли кучайиб бормоқда. Марказий Осиё давлатларининг биргаликдаги саъй-ҳаракатлари билан, қисқа вақт ичида ҳудудда мутлақ янги дўстлик ва қўшничилик муҳити яратилди. Ўзаро сиёсий ишонч даражаси ортиши натижасида ҳаётий муҳим ва иқтисодий муаммоларни ҳал қилиш имкони пайдо бўлди. Давлат чегаралари, сувдан фойдаланиш ва савдо масалаларида ўзаро муросали келишувларга эришилган.\nЎзбекистон кўп қиррали ҳудудий ҳамкорликни кенгайтириш тарафдоридир. Бизнинг асосий мақсадимиз – Марказий Осиёни барқарор иқтисодий ривожланган, тинчлик ва ҳамкорлик ҳудудига айлантиришдир.\nГлобал хавфсизлик учун ҳам бу жуда муҳим аҳамият касб этади. Бундай ҳамкорлик бутун Евроосиё континети ривожланишига ўз ҳиссасини қўшади. Шунингдек, ҳудуд давлатларининг дунё мамлакатлари ва биринчи навбатда Россия билан ўзаро фойдали ва тенг ҳуқуқли муносабатларни йўлга қўйишда муҳим аҳамият касб этади.\nРоссия Федерацияси Ўзбекистоннинг ишончли ҳамкори ва иттифоқчисидир. Бизнинг муносабатлар тарихий дўстлик ва ҳамкорлик ришталарига асосланган ҳолда янги амалий мазмун билан тўлиб бормоқда. Ўзбекистон Россия ушбу муносабатлар потенциалдан имкон қадар кенгроқ фойдаланшни истайди. Хусусан савдо, саноат ҳамкорлиги, сармоялар, инвестициялар ва ва иновацияляр, қишлоқ хўжалиги ҳамда йирик ҳудудлараро лоийҳаларда иштирок этиш, маданият ва таълим соҳасида муносабатларни ривожлантириш шулар жумласидан.\nҲурматли анжуман иштирокчилари Валдай клубининг 10 анжумани давлатларимиз олимлари ва эскпертлари орасида мавжуд муносабатларни мустаҳкамлаб янги ришталар пайдо бўлишига олиб келади деб ишонаман. Сизларга сермаҳсул ва муваффақиятли иш ҳамда Шарқ дурдонаси бўлган қадимий ва доимо навқирон Самарқанддан унутилмас таасуротлар олишни тилаб қоламан.


Даврон Хидоятов Тошкент вилоятининг ҳокими этиб тайинланди - Anhor\nAnhor Все посты Даврон Хидоятов Тошкент вилоятининг ҳокими этиб тайинланди\nДаврон Хидоятов Тошкент вилоятининг ҳокими этиб тайинланди\nНурафшон шаҳрида халқ депутатлари Тошкент вилояти кенгашининг навбатдан ташқари сессияси ўтказилди. Унда Ўзбекистон Республикаси Президенти Шавкат Мирзиёев иштирок этди. Давлат раҳбари Тошкент вилоят ҳокими лавозимига ушбу ҳудуд раҳбари вазифасини бажараётган Даврон Ҳидоятовнинг номзодини тавсия этди. Бу ҳақда давлат раҳбарининг матбуот хизмати хабар беради.\nХалқ депутатлари Даврон Ҳидоятовни Тошкент вилояти ҳокими лавозимига тасдиқлади.\n«Тошкент вилоятида саноат, қишлоқ хўжалиги, савдо, хизмат кўрсатиш бўйича улкан салоҳият бор. Шунинг учун вилоятга жуда катта марра қўйганмиз. Лекин, шунга яраша натижа сезилмаяпти, ўрта бўғин раҳбарлари «аравани тортолмаяпти». Энди бизга фақат пахта, ғалла деб юраверадиган ҳокимлар керак эмас. Пахта билан ғаллани манфаат қилиши керак. Ҳоким эса ҳозирги замонга муносиб, устувор йўналишларни яхши биладиган ва жой-жойига қўядиган, вилоятдаги 2 миллион 994 минг аҳолини рози қиладиган бўлиши зарур», – деди Шавкат Мирзиёев.\nДаврон Ҳидоятов 1976 йилда Тошкент шаҳрида туғилган. 1996-2009 йилларда банк тизимида, 2014 йилгача автосаноат тармоғида фаолият юритган. 2014-2020 йилларда Хусусийлаштириш ва рақобатни ривожлантириш давлат қўмитаси раиси, Чилонзор тумани ҳокими, Тошкент шаҳар ҳокимининг биринчи ўринбосари лавозимларида ишлаган.\nҚашқадарё вилоятида террорчилик ташкилотининг аъзолари ҳукм қилинди\nЎзбекистонда махсус платформа ёрдамида аёлларга нисбатан зўравонликка қарши курашиш таклиф қилинмоқда


Бухородаги бозорларда карантин талаблари кучайтирилмоқда\nРеспублика махсус комиссияси қарорига асосан жорий йилнинг 28 июнь кунидан бошлаб мамлакатимизда коронавирус инфекцияси тарқалишининг олдини олиш юзасидан бир қатор талаблар кучайтирилди. Жорий йилнинг 20 июлдан бошлаб умумий овқатланиш объектларига ҳам фақатгина очиқ ҳавода хизмат кўрсатишга рухсат берилди.\n–Бухоро шаҳридаги деҳқон бозорларида савдо шохобчалари ҳамда умумий овқатланиш объектларининг дизенфекцион ҳолати янада кучайтирилди, – дейди Миллий гвардия Бухоро вилояти бўйича бошқармаси ходими, катта лейтенант Муроджон Рахматуллоев. – Барча бозорлар, савдо мажмуалари ҳудудларига кириш дарвозаларида бозор маъмурияти, санитария-эпидемиология назорати давлат инспекцияси, Миллий гвардия ва ички ишлар ходимлари томонидан ҳудудга кираётган аҳоли тиббий ниқобларда бўлиши назорат қилинмоқда. Инфра қизил термометр (тепловизор)лар орқали ҳудудга кираётганларнинг иситмаси доимий ўлчаниб, қўллари антисептик воситалар билан дезинфекция қилинмоқда. Масъул идоралар ходимлари билан биргаликда бозорлар ва савдо мажмуаларида доимий тарзда дезинфекция ишлари амалга оширилиб, сотувчилар тиббий ниқоблар ва қўлқопларда савдони амалга оширишлари ҳам назоратга олинмоқда.\nБухоро шаҳридаги деҳқон бозорларида ва бозор ҳудудидан ташқарида жойлашган озиқ-овқат дўконларида бозорлардаги радиотармоқ орқали карантин қоидаларига қатъий амал қилиш, сотувчилар ҳамда харидорлар ўртасида ижтимоий масофа сақлаш зарурлиги, карантин талаблари бузилишига йўл қўйган тадбиркорларга қатъий чоралар кўрилиши, шунингдек, коронавирусга қарши вакцинанинг афзаллик томонлари тушунтирилиб, асоссиз миш-мишлар тарқатмаслик ҳақида эшиттиришлар бериб борилмоқда.\nКўрилаётган бу каби чора-тадбирлар энг аввало, фуқаролар соғлигини муҳофаза қилиш, коронавирус инфекцияси тарқалишининг олдини олишга хизмат қилади.\nМиллий гвардия Бухоро вилояти бўйича бошқармаси бошлиғи полковник Бахтиёр Саитджанов бошчилигидаги масъуллар Бухоро шаҳридаги "Марказий деҳқон бозори", "Карвон бозор", "Тўқимачи деҳқон бозор"ларидаги карантин талабларига риоя қилинишини назорат қилиш мақсадида бозорларни кўздан кечирди.\nТадбир давомида карантин талабларига риоя қилмаётган фуқаролар ҳамда тадбиркорларга тушунтиришлар берилмоқда. Белгиланган талабларни қўпол равишда бузиб келаётган шахсларга нисбатан маъмурий баённомалар расмийлаштирилмоқда.\nТадбир давомида бозорлардаги қўриқлов тизимининг йўлга қўйилганлиги, шунингдек, озодалик ҳамда тартиб-интизом ҳолати ҳам назоратга олинмоқда. Белгиланган талабларга риоя қилмаган тадбиркорлик субъектлари ҳамда сусткашликка йўл қўйган бозор маъмурияти қатъий огоҳлантирилмоқда.


Саида Мирзиёева термизлик вояга етмаган қиз...\n10.04.2021 12:04 0 3489\nТермизлик вояга етмаган қиз фожиаси, уни зўрлаган кимсанинг жазосиз қолаётгани ҳақидаги хабар жамиятимизнинг кучли ғазабига сабаб бўлди ва мен уларнинг қарашларини бутунлай қувватлайман, дея қайд этди Ўзбекистон Республикаси Гендер тенглигини таъминлаш бўйича комиссияси аъзоси Саида Мирзиёева.\n«Бу мавзу кўтарилганидан хурсандман, у шу каби жиноятлардан азият чеккан қизларга ўрнак бўлади. Бундай жиноятлар эътиборсиз, жазосиз қолмаслиги керак.\nЖиноятчини ҳеч қанақасига оқлаб бўлмаганидек, Термиз ҳуқуқни муҳофаза қилиш идоралари ходимларини ҳам, умуман, оқлаб бўлмайди. ИИВ бу ҳолат юзасидан суриштирув-тергов ишларини ўтказишига ва Термиз ИИБ ходимлари жиноятни яширганлиги учун қонун олдида жавоб беришига умид қиламан. Менинг фикримча, бундай одамлар соҳада юзага келаётган адолатсизликларнинг асоси ва қўзғатувчисидир.\nҚизчанинг ота-онасига сабр, ўзига эса куч тилайман. Бардам бўлинг, виждонини йўқотмаган барча сиз томонда!», деб ёзади Мирзиёева.\nЭслатиб ўтамиз, аввалроқ ИИВ ҳолат бўйича хизмат текшируви олиб борилаётганини билдирганди.\nСурхондарё номусга тегиш Саида Мирзиёева


Карантин чекловлари яна қайси мамлакатларда қайтадан жорий этилмоқда? — Sof.uz\nЖАҲОН 42,488,887 31,424,532 1,149,229\nЎЗБЕКИСТОН 64,724 61,957 542\nКарантин чекловлари яна қайси мамлакатларда қайтадан жорий этилмоқда?\n8.07 18:41 210 Тиббиёт\nАввал хабар берганимиздек, 10 июлдан 1 августга қадар Ўзбекистоннинг барча ҳудудларида қайтадан карантин чоралари қўлланилмоқда.\nКоронавирус пандемияси бошланганидан олти ой ўтгач, кўплаб давлатлар карантин чораларини бекор қилди. Бироқ, вирус бутун дунё бўйлаб тарқалишда давом этмоқда ва айрим давлатлар ҳамда бутун шаҳарлар яна бир бор чекловларга дуч келмоқдалар.\nҚайси давлатлар ва шаҳарлар иккинчи марта карантин чекловларини жорий қилмоқда?\nҚозоғистон дунёда такрор карантин чекловлари киритган илк мамлакат бўлди\nКоронавирус тарқалиши кескин ортиб кетгани сабабли Қозоғистон 5 июлдан икки ҳафталик жорий қилди. Чеклов чораси сифатида минтақалар ўртасида автобуслар ҳаракати тўхтатилди va жамоат транспортидан фойдаланиш ўз вақтида чекланди. Шу билан бирга, халқаро ҳаво қатновлари, давлатлар рўйхатини янада кўпайтирмасдан, минтақалараро авиа va темир йўл алоқалари сақланиб қолинди.\nОммавий, оилавий va хотира тадбирларини тақиқлаш, фуқароларнинг кўчада ҳаракатланишини чекланди - кўпи билан уч киши, шунингдек 65 ёшдан ошган одамларнинг ҳаракатланишини бутунлай тақиқланди.\nҲозир Қозоғистонда 51 059 коронавирусга чалиниш ҳолати қайд этилган, 264 бемор COVID-19 ташхиси билан ҳаётдан кўз юмди.\nМелбурн маъмурлари яна ўзларини изоляция қилиш режимини жорий этди\nТахминан 5 миллион аҳолига эга бўлган Австралиядаги шаҳар кейинги олти ҳафта давомида ушбу режимда қолади. Қарор Виктория штатида коронавирус инфекцияси билан касалланиш ҳолатлари кескин кўпайиши муносабати билан қабул қилинди. Чунончи, чоралар эълон қилинишидан бир кун олдин, минтақада ушбу касалликка чалинганлар сони 191 тага кўпайиб, 2824 кишини ташкил этди. Чекловлар озиқ-овқат дўконлари, ўқув муассасаларига ташрифлар, шунингдек тиббий ёрдам сўраш ва очиқ ҳавода спорт ўйнаш ҳолатларига тааллуқли эмас.\nШу билан бирга, фуқароларга Мелбурн агломерациясидан чиқиш тақиқланади, полиция автомобиль йўлларига тўсиқлар қўяди ҳамда шаҳар ва бошқа штатлар ўртасида "қаттиқ чегара" ўрнатилади.\nИсроилга ҳам чекловлар қайтмоқда\nМамлакатда коронавирус инфекциялари сонининг кўпайиши сабабли йиғилишлар иштирокчиларининг сони чекланиши яна кучга кирди. Ҳукумат спорт заллари, барлар, клублар ва байрам залларини «дарҳол» ёпишга қарор қилди. Бундан ташқари, расмийлар мамлакат пляжларида санитария меъёрларига риоя этилиши устидан назоратни кучайтирмоқчи. Исроилда кунлик касалликка чалинганлар сони май ойининг охиридан бошлаб кўпая бошлади. 6 июнь куни коронавирус билан касалланган 160 киши аниқланди, 23 июнь - 460, 29 июнь - 637, 2 июль - 1026.\nИюнь ойи охирида Исроил ҳукумати уйдан ташқарида ниқоб тақмаган одамларга жарима миқдорини оширди.\nБелградда яна комендатлик соати жорий қилинмоқда\nСербия Президенти Александар Вучич 10 июль куни кечқурундан 13 июлгача эрталаб мамлакат пойтахтида комендантлик соатлари жорий этилишини эълон қилди. Мамлакатдаги энг ёмон эпидемиологик вазият ривожланган Белградда фавқулодда ҳолат режими эълон қилинди. Шаҳарда бешдан ортиқ кишининг йиғилишини тақиқланган. Касалликка чалинганлар сонининг кўпайиши сабабли Сербия армияси 4 апрелдан 9 майгача вақтинча касалхона бўлиб хизмат қилган "Старк Арена" пойтахтнинг маданий ва спорт мажмуасида 500 ўринли касалхонани жойлаштирди.\nШифокорларнинг фикрига кўра, мамлакатда пандемиянинг иккинчи тўлқини оғир клиник кўриниши ва юқтирганлар орасида кўплаб ёшлар бўлиши билан ажралиб туради. Пойтахт ва йирик шаҳарларда касалхоналар гавжум. Вучичга кўра, ноябрь ойида мамлакатда энг кучли коронавирус тўлқини кутилмоқда. Белградга комендантлик соати қайтарилиши тўғрисида қарор қабул қилинганлиги сабабли пойтахтда тартибсизликлар юз берди.\nКаталония ҳукумати ниқоб тақишни мажбурий тартибини жорий қилмоқда\nУшбу қоида 9 июлдан кучга киради ва бутун минтақада амал қилади. 4 июлдан бошлаб Испания автономияси ҳукумати коронавирус билан касалланганлар сонининг кўпайиши сабабли 200 мингдан ортиқ аҳолига эга Сегриа туманини (Ллеида вилояти) алоҳида қилиб изолациялади. Карантин тадбирларини бузувчилар 600 эврогача жаримага тортилади.\n22.10 10:25 1209\nКеча, 09:27 1150\n22.10 13:43 1074\nКеча, 09:34 980\nТошкент вилояти ҳокими ўринбосари вафот этди\n22.10 09:45 499\nОзарбайжон армияси Қорабоғдаги 13 аҳоли пунктида ўз назоратини ўрнатди – Алиев\nБугун, 06:55 11 Жаҳон\nБугун, 06:35 28 Жаҳон\nНанокапсуладаги ўлим. Навалний янги технологиялар билан заҳарланган бўлиши мумкин – Bellingcat\nБугун, 06:26 12 Жаҳон\nЛивиядаги можаро томонлари барча чет эллик жангчиларни олиб чиқиб кетишга келишиб олди\nБугун, 06:11 6 Жаҳон\nАрманистон Қорабоғда 90 минг киши қочқин бўлганини билдирди\nБугун, 05:58 17 Жаҳон\nБААда дунёдаги энг катта фаввора ишга тушди\nБугун, 05:50 5 Жаҳон


hidoyat.uz – “Мовароуннаҳр” нашриётининг сайти - Оҳиста сўзлаш\nЧиройли одоблардан яна бири оҳиста сўзлашдир. То эшитувчилар уни яхши тушунишсин ва даврада ўтирганлар гапираётган кишининг мақсадини аниқ англаб, идрок этсинлар. Пайғамбаримиз (соллаллоҳу алайҳи ва саллам) бу борада ҳам барча умматларига олий муаллим, тенгсиз мураббий сифатида ибрат бўлганлар.\nҲазрат Ойша (Аллоҳ ундан рози бўлсин) ривоят қиладилар: "Расулуллоҳ (соллаллоҳу алайҳи ва саллам) сўзлаганларида, агар сўзларини санамоқчи бўлсангиз, албатта, саноғига етардингиз" (Имом Бухорий ва Имом Муслим ривояти).\nАбу Довуд ҳазрат Ойшадан ривоят қилади: "Расулуллоҳнинг (соллаллоҳу алайҳи ва саллам) сўзлари дона-дона бўлиб, эшитувчиларга тушунарли эди."


27 ноябр 2020, Тошкент вақти: 06:19\n8 октябрь куни Ўзбекистон Республикаси Маъмурий жавобгарлик тўғрисидаги кодексининг 47-моддасига киритилган қўшимча қонун кучига кирди.\n“Болаларни тарбиялаш ва уларга таълим бериш борасидаги мажбуриятларни бажармаслик”, деб номланадиган мазкур моддага киритилган қўшимчага биноан бундан буён ота-оналарга энг кам иш ҳақининг 5 бараваридан 10 бараваригача бўлган миқдорда жарима солиниши мумкин.\nСарлавҳага чиқарилган сумма - 915 300 сўм – 2013 йилнинг 15 августида белгиланган минимал иш ҳақининг 10 бараваридир.\nЭнг кам иш ҳақининг 5 бараваридан 10 бараваригача бўлган миқдордаги жарима фарзандининг 12 йиллик мажбурий таълим олишига тўсқинлик қилган ота-оналарга солинади.\nМаъмурий жавобгарлик тўғрисидаги кодексининг 47-моддасига киритилган бу қўшимча тўғрисидаги қонун жорий йилнинг 31 июлида Олий Мажлис Қонунчилик палатаси томонидан қабул қилинган, уни 22 августда Сенат маъқуллаган, 7 октябрда Президент имзолаган эди.\nҚонун расмий нашрларда 8 октябрь куни эълон қилинди ва кучга кирди.\nМаълумки, Ўзбекистонда 12 йиллик мажбурий таълим цикли ўз ичига умумий ўрта, ўрта махсус ва касб таълими мактабларини қамраб олади.\nШунинг учун ота-оналар жавобгарлигига оид янги қонуннинг зарурати нақадар эканлигини сўраб умумий ўрта ва ўрта махсус мактаблар раҳбарларига мурожаат қилдик.\nФарғона шаҳридаги 1-мактаб илмий бўлим мудири Анорхон опанинг фикрича, у ишлайдиган мактаб ўқувчилари ота-оналари орасида янги қонун бўйича маъмурий жавобгарликка тортиладиганлар йўқ.\n- Бизнинг мактабда ҳеч қачон фарзандининг ўқишига қарши ота-оналар йўқ. Балки бизнинг мактабда кўпроқ “яхшироқ ўқитинглар, сизларнинг мактаб яхши ушларкан” деб ҳавас қилиб келадиган ота-оналар сероб. Умуман Фарғона шаҳри мактабларида ота-оналарнинг фарзанди ўқишига тўсқинлик қилиши муаммоси йўқ.\n1-мактаб илмий бўлим мудирининг фикрича, муаммо ўқувчи умумий таълим мактабини битириб, коллежларга кирганидан сўнг бошланиши мумкин.\n- Муаммо коллежларда бўлиши мумкин. Масалан, бола ўзи танлаган касбига имтиҳон топшириб кира олмаса , кейин қурилиш коллежларига киришга мажбур бўлади ва ўқишга боргиси келмайди.\nФарғоналик бошқа бир ўқитувчининг айтишича, баъзи бир коллежларда давомат масаласи ўта долзарб ва шунинг учун 1- босқич талабаларининг дарсларга мунтазам қатнашини таъминлаш улар битириб чиққан мактаблар ўқитувчилари зиммасига юклатилган.\nНавбатдаги суҳбатдошимиз - Жиззахдаги илғор коллежлардан бирининг раҳбари. (У коллеж номини ҳам, исмини ҳам айтмаслигимизни сўради).\nУ кишидан сўрадик:\nОзодлик: Бу қонуннинг долзарблиги нақадар? Чиндан ҳам фарзандининг ўқишига тўсқинлик қиладиган ота-оналар борми?\n- Бор. Бунақалар чиқиб туради. Лекин кўп эмаску битта-яримта чиқади. Хўжалик ишлари бор, олма экади кимдир, кимдир деҳқончилик қилади. Шундай вақтларда ўқиш даври ўша мавсумга тўғри келиб қолади. Йиғим-терим мавсумига, экиш мавсумига тўғри келиб, ўша вақтлари болаларни дарсга қўймайди ота-она. Ўша вақтлари бир ҳафта, икки ҳафта дарсдан олиб қолади сабабсиз. Қонуннинг долзарблиги мана шунда. Жуда катта яхши томони бор бунинг.\nДемак, ота-она коллежда ўқийдиган фарзандини оила эҳтиёжларини таъминлаш учун бир-икки ҳафта ўқишга жўнатмай томорқада ишлатса, қонунга киритилган ўзгартишга биноан, жаримага тортилиши мумкин.\nАйни пайтда давлатнинг ўзи коллеж ўқувчилари таълимида узилиш ясаши мумкин ва бунинг учун ҳеч ким жавобгарликка тортилмайди.\nМасалан, раҳбари билан суҳбатлашганимиз Жиззахдаги коллежнинг 2, 3- босқич талабалари 20 кундан буён - 21 сентябрдан бери пахта теримида. Раҳбарнинг мўлжалича, улар яна камида 20 кун пахтада бўлади. Демак, ўқувчиларнинг ўқишида 1 - 1,5 ойлик узилиш бўладики, бунинг учун ҳеч ким жазоланмайди.\n8 октябрь куни кучга кирган қонун лойиҳаси парламент муҳокамасига қўйилиши арафасида коллежлар ўқувчилари давомати масаласига мамлакат Бош прокурори ҳам эътибор қаратиб, “Правда Востока” газетасининг 2 июль сонида мақола эълон қилган, унда коллежлар ва академик лицейлар ўқувчиларининг дарс қолдириши сабабларини таҳлил қилган, лекин сабаблар орасида, прокурор, негадир, меҳнат миграциясини тилга олмаган эди.